
„Acum  toate  s'an  umplut  de  lumină!'1 

Canonul  sfintei  învieri. 

Ziua  dumnezeeştei  Învieri,  este  ziua  restaurării 
spirituale  a  omenirii,  ziua  speranţei  celei  sfinte  a 
nemuririi,  ziua  inaugurală  a  vieţii  vecinice: 

„Acum  toate  sau  umplut  de  lumină  şi  cerul  şi 
pământul  şi  cele  de  desubt,  căci  prăznuim  omorârea 
morţii,  sfărâmarea  iadului  şi  începătura  vieţii  veci¬ 
nice  “. 

Ziua  învierii  este  ziua  izbăvirii  de  întristare  a 
neamului  omenesc: 

„Că  iată  a  venit  prin  Cruce  bucurie  la  toată 
lumea !“ 

„Bucuraţi-vă,  popoare,  şi  vă  veseliţi!11 

Ziua  învierii  este  ziua  luminii  deapururi  lămu¬ 
ritoare  de  taine,  a  sufletului  nostru: 

„Intru  lumina  învierii  vedem  lumina !“ 

Ziua  învierii  este  ziua  purcederii  omenirii  pe 
drumul  îndumnezeirii  şi  reîncetăţenirii  ei  cereşti: 

„Prin  înviere  ne-a  arătat  Mântuitorul  suirea 
la  cer!“ 

Ziua  învierii  este  ziua  cea  dintâi  a  apostolatului 
creştin  prin  înger,  mironosiţe  şi  ucenici: 

„îngerul  Tău  Doamne,  a  propoveduit  învi¬ 
erea  Ta!“ 

„Pre  Femei,  de  bucurie  le-ai  umplut  zicându-le : 
Propoveduiţi  Apostolilor /» 

„Cu  Crucea  Ta,  Hristoase,  ne  lăudăm  şi  învierea 
Ta  o  cântăm  şi  o  slăvim!" 

„In  faţa  minunii  celei  mai  presus  de  cuvânt  şi 
de  gând  a  învierii,  slăbeşte  judecata  filozofilor  şi 
se  defaimă  podoaba  ritorilor". 

Iar  noi,  „învăţându-ne  graiurile  Proorocilor,  în¬ 
chinare  îţi  aducem  Ţie,  luminii  celei  neînserate  şi 
pururea  fiitoare,  izvorule  al  învierii  noastre". 

«Hristos  a  înviat  din  morţi!» 

„Veniţi  toate  neamurile,  cunoaşteţi  puterea  Tainei 
celei  înfricoşate,  că  Hristos  Mântuitorul  nostru,  Cu¬ 
vântul  Celce  era  întru  început,  sa  răstignit  pentru 
noi  şi  de  voie  sa  îngropat  şi  a  înviat  din  morţi  ca 
să  mântuiască  toate  şi  împreună  cu  îngerii,  lăudaţi 
scularea  Lui  cea  de  a  treia  zi,  prin  care  sau  luminat 
margenile  lumii". 

* 

*  * 

Noi  ştim  că  «Răscumpărătorul  nostru  este  viu» 
{Iov  19,  XXVj.  El  merge  azi  pe  drumurile  pe  care 
atât  de  des  se  poticnesc  sufletele  noastre,  întinzân- 
du-ne  mâna  Lui  izbăvitoare  ca  lui  Petru  lunecat  în 
prăpăstii  de  ape  şi  îndoieli.  ( 

El  ne  priveşte  azi  adânc  în  ochi  şi  în  inimi: 
„Eu  mani  jertfit  pentru  voi  şi  voi  nu  vreţi  să  vă 
jertfiţi  pentru  Mine!" 

El  ne  iubeşte  chiar  atunci  când  noi  nu-L  mai 
iubim.  El  ne  ocroteşte  chiar  atunci  când  noi  nu  mai 
căutăm  adăpost  în  Biserica  Lui,  El  ne  inspiră  chiar 
atunci  când  noi  nu  ne  mai  adâncim  în  meditaţia 
Sfintei  Lui  Evanghelii. 

El  a  înviat  ca  să  nu  ne  mai  moară  ucise  de 
păcat  sufletele  noastre! 

El  a  înviat  ca  să  nu  ne  mai  fie  vestejite  de  în¬ 
doieli  avânturile  noastre  spre  cer! 

El  a  înviat  pentruca  noi  să  trăim  în  sfinţenie  şi 
pentruca  să  nu  murim  vieţii  de  aici,  decât  întru  nă¬ 
dejdea  învierii  pentru  vecinicie. 

«Răscumpărătorul  nostru  este  viu»!  . . 

Iov  înfrânt  trupeşte  de  suferinţă,  este  biruitor 
sufleteşte  prin  credinţă !  El  aştepta  răscumpărarea! 
Răscumpărătorul  lui  trăia!  Răscumpărătorul  lui  îl 
iubea!  Răscumpărătorul  lui  nu  I-a  înşelat!  Răscum¬ 
părătorul  lui  l-a  mântuit! 

Câţi  din  noi,  cei  de  azi,  fără  să  fi  fost  încercaţi 
de  suferinţa  lui  şi  fără  să  fi  fost  ispitiţi  de  des- 
nădejde,  pot,  totuşi,  să  proclame  triumfal,  că  el:  « Răs¬ 
cumpărătorul  nostru  este  viu 

Să  dovedim  învierea  Mântuitorului  nostru  cu 
viaţa  noastră  întemeiată  pe  credinţa  în  înviere! 

Să  dovedim  puterea  Evangheliei  prin  sfinţenia 
vieţii  noastre  trăite  în  duh  evanghelic!  Să  dovedim 
prin  iubirea  noastră  faţă  de  fraţi,  iubirea  noastră 
faţă  de  Mântuitorul,  căci  „înviind  Isus  din  mormânt, 
a  dăruit  lumii  viaţă  vecinică  şi  mare  milă!".,. 

Prof.  Dr.  Gr.  Cristescu. 


Predici  mai  none  ale  ini  Frank  Thomas. 

(Urmarej. 

Ce  înseamnă  aceasta  decât  că  numai  ogorul  sufletului 
este  acela,  în  care  putem  căuta  pe  Dumnezeu  şi  apoi  a 
mai  cuprinde  şi  a  dobândi  şi  viaţa  veşnică.  Pentru  a 
ajunge  la  o  asemenea  încredinţare,  trebue  să  trăieşti  cu 
sufletul.  Cu  cât  viaţa  noastră  va  fi  mai  vie,  cu  atât  încre¬ 
dinţarea  ne  va  fi  mai  adâncă.  Acei  care  trăieşte  săvârşind 
binele  şi  pentru  bine  are  simţirea  foarte  limpede,  că  el  va 
birui  peste  moarte,  că  pentru  dânsul  moartea  e  şi  înfrântă, 
pe  când  celce  trăieşte  în  gândul  cel  rău  nare  într’ânsul 
viaţa.  El  e  pornit  a  dori  ca  mai  de  grabă  să  nu  fie  o 
viaţă  dincolo  de  mormânt,  pentrucă,  dacă  se  gândeşte  la 
aceasta,  tremură  şi  priveşte  moartea  ca  cea  care  „înghite 
cele  frumoase"  (Iov  18,  14]. 

„Găteşte-te  ca  să  chemi  pe  Dumnezeul  tău",  zicea 
Prorocul  Amos  [4,  2).  Dacă  moartea  ne  este  întâlnirea 
cu  Dumnezeu,  înţelegi  bine  că  celce  este  în  răsboi  cu  Dum- 

nezeu  tremură  la  gândul  acestei  întâlniri  şi  i  se  pare  mai 
potrivit  şi  mai  cuminte  să  tăgăduiască  şi  pe  Dumnezeu  şi 
viaţa  viitoare,  care  ameninţă  să-l  supere  în  viaţa  sa  de 
păcat.  „Să  mâncăm  şi  să  bem,  că  mâne  vom  muri"  [Isaia 
22,  13)  a  fost  şi  va  fi  totdeauna  vorba  acelora  care  vor 
mai  degrabă  păcatul  decât  sfinţenia  şi  moartea  decât  viaţa. 
Se  ştiu  cuvintele  lui  Moisi,  când  era  pe  moarte :  „Iată,  am 
pus  înaintea  feţei  tale  viaţa  şi  moartea,  binele  şi  răul,  bine¬ 
cuvântarea  şi  blăstămul.  Alege  viaţa,  ca  să  trăieşti.  Iubeşte 
pe  Domnul  Dumnezeul  tău  şi  ascultă  glasul  lui  şi  te  lip¬ 
seşte  de  el,  că  aceasta  este  viaţa  ta  şi  lungirea  zilelor 
tale“  [A  doua  lege  30,  15—20). 

3.  In  sfârşit,  viaţa  de  după  mormânt  este  un  adevăr 
luminos:  Noi  vom  vedea  faţă  cătră  faţă.  Mi  se  pare  că 
aceasta  şi  urmează  din  cele  ce  am  spus  până  acum.  Noi 
vedem  pe  pământ  chip  întunecos,  spune  Sf.  Pavel,  ca 
printr’o  oglindă  grosolană  de  care  se  slujeau  oamenii  din 
vremurile  vechi,  pe  când  odată,  şi  încă  curând,  vom  vedea 
faţă  cătră  faţă.  Noi  suntem  acum  în  vremea  când  tot  ne 
întrebăm  pentru  ce  ?  Vom  fi  atunci  în  vremea  când  ne  vom 
spune  pentrucă.  Da,  negurile  vor  fi  risipite,  întunecimile 
legate  de  firea  noastră  trupească  şi  păcătoasă  vor  înceta. 
Nu  sar  putea  spune  că  lumea  pământească  în  care  suntem 
cufundaţi,  e  ca  o  pânză  care  ne  ascunde  starea  de  fapt? 
Fără  îndoială ;  această  pânză  este  trebuincioasă,  pentrucă 
noi  să  fim  slobozi  şi  pentrucă  fiinţa  noastră  de  oameni 
să  poată  spori  slobod.  Dar  pânza  trebue  ridicată  mai 
cu  seamă  că  din  pricina  păcatului,  ea  a  ajuns  atât  de 
groasă,  încât  uneori  ne  împedecă  de  a  mai  zări  ceva ;  ea 
este  ca  un  părete  care  ne  ascunde  nevăzutul.  Putem  să 
ne  dăm  seama  ce  lumină  ne-ar  cuprinde  când  păretele  va 
fi  îniăturat. 

Dacă  nu  mă  înşel,  Moody,  predicatorul  american,  a 
fost  acel  care,  fiind  pe  pattxl  său  de  moarte,  i  se  părea  că 
o  mare  perdea  se  trăgea  la  o  parte  şi  pe  măsura  ce 
aceasta  era  tot  împinsă  înlături,  el  descoperea  strălucirile 
pe  care  nici  nu  le  bănuia  până  atunci.  îmi  închipui  că  va 
fi  aşa  cum  se  întâmplă  cu  unele  zile  de  toamnă,  care  de 
dimineaţă  sunt  ceţoase,  şi  apoi  ceaţa  se  risipeşte  şi  ai 
nişte  zile  care  se  încheie  cu  lumina  unui  soare  măreţ. 

Tot  aşa  e  cu  uimirea  care  te  cuprinde  ta  o  suire  pe  munte. 
Deodată,  prin  risipirea  ceţei  care  o  ascundea,  îţi  iese  la 
iveală  priveliştea  unui  pisc  minunat.  Dacă  este  aşa,  înţe¬ 
legem  de  ce  chipul  celor  pe  moarte  deseori  se  luminează 
printr’o  lumină  de  sus,  iar  după  moartea  lor,  un  zimbet 
deosebit  de  grăitor,  nu  încetează  de  a  lumina  trăsăturile  lor. 

Nu  voi  spune  prin  aceasta  că  trebuie  să  ne  înfăţişăm 
viaţa  de  dincolo  ca  o  plină  lumină,  care  ar  începe  deodată 
şi  fără  trecere.  Socotesc  că  este  un  spor  în  această  lu¬ 
mină,  după  cum  va  fi  un  spor  şi  în  făptura  omului  Dar 
sprijinindu  mă  pe  Sf.  Pavel  cel  insuflat  de  Isus  Hristos, 
cred  că  pot  spune,  cu  o  veselă  încredinţare,  că  starea  de 
după  moarte  este  ţara  luminii  şi  că,  odată  întraţi  într’ânsa, 
se  va  sfârşi  cu  tainele  uneori  deosebit  de  dureroase,  pe 
care  trebue  să  le  suferim  pe  pământ.  Cum  ar  putea  fi 
altfel,  când  Isus,  soarele  dreptăţii,  a  spus  ucenicilor  săi: 
„Eu  sunt  lumina  lumii ;  celce  vine  după  mine  nu  va  umbla 
întru  întunerec,  ci  va  avea  lumina  vieţii?"  (Ioan  8,  12]. 

Ce  înseamnă  asta  decât  că  viaţa  de  faţă  nu  poate  fi 
decât  o  pregătire,  o  ucenicie  pentru  viaţa  de  după  moarte? 
Tocmai  această  stare  de  viitor  este  aceea  care  îi  dă  tot 
preţul  ei.  Fără  dânsa,  ea  este  şi  rămâne  o  cimilitură  ne- 
deslegată.  Vinet  spunea:  „Viaţa  de  acum  nu  este  nici  o 
zi  de  jale,  nici  un  praznic,  ci  e  zi  de  lucru",  şi  eit  adaog : 
lucru  de  semănare.  Timpul  este  vremea  semănatului ;  veş¬ 
nicia  va  fi  cea  a  secerişului.  Din  acestea,  noi  tragem  în¬ 
cheierea  că  nu  trebuie  să  ne  perdem  răbdarea,  dacă  nu 
dobândim  de  pe  acum  tot  ce  am  fi  dorit.  Trebuie  să  ne 
mulţămim  cu  nişte  începuturi  ca  acestea,  care  nu  se  sfâr¬ 
şesc  pe  pământ,  care  rămân  numai  nişte  însâilături,  cu  un 
cuvânt,  ceva  neisprăvit,  cu  toate  suferinţele  lepădările  şi 
amăgirile  pe  care  un  astfel  de  cuvânt  le  cuprinde.  Dar  de 
asemenea,  ce  bold  spre  viaţă  şi  încă  spre  viaţa  cum  se 
cade!  ce  îmbărbătare  de  a  face  bine  tot  ce  facem  şi  de 
a  trăi  fără  încetare  în  lumina  veşniciei! 

Nu  ştiu  cine  a  spus  că  ar  trebui  să  ne  trăim  fiecare 
din  zilele  noastre  de  pe  pământ,  ca  şi  cum  ar  fi  cea  din 
urmă.  E  limpede  că  atunci  n'am  mai  face  unele  lucruri  şi 
că  am  face  altele,  cu  o  îmbărbătare  nouă.  Această  cuge¬ 
tare  ne  poate  sluji  ca  înştiinţare  într’o  mulţime  de  prile- 

giuri  şi  totodată  de  îmbărbătare  să  facem  până  la  capăt, 
orice  s'ar  întâmpla,  sarcina  pe  care  Dumnezeu  ne-a  dat -o : 
„Pentru  aceea  nu  slăbim,  ci  de  sar  şi  strica  omul  nostru 
cel  din  afară,  dar  cel  dinlăuntru  se  înoieşte  din  zi  în  zi. 
Îndrăznim,  drept  aceia,  pururea,  ştiind  că,  petrecând  în 
trup,  suntem  depărtaţi  dela  Domnul;  că  prin  credinţă  um¬ 
blăm,  iar  nu  prin  vedere;  nădăjduim  şi  voim  mai  bine  să 
fim  depărtaţi  de  trup  şi  să  petrecem  cu  Domnul.  Pentru 
aceia  ne  şi  nevoim  ca,  ori  petrecând,  ori  depărtaţi  fiind, 
să  fim  bineplăcuţi  lui.  Pentrucă  noi  toţi  trebue  să  ne  ară¬ 
tăm  înaintea  divanului  lui  Hristos,  ca  să  ia  fiecare  după 
cum  a  făcut,  celece  s  au  lucrat  prin  trup,  ori  bine  ori  rău" 
[2  Corinteni  4,  16  şi  5,  6 — 10). 

Oh,  fie  ca  să  putem  descoperi  pe  cărarea  noastră 
lumina  vieţii  de  apoi  şi  să  mergem  astfel,  din  lumină  în 
lumină  până  la  lumina  plină  a  veşniciei! 

Plutim  spre  fericite  maluri  In  faţa  noastră  se  deschide 

Pregătite  de  Isus;  Limanul  sfintei  Lui  cetăţi; 

Nu  ne  temem  de  prăpăduri.  Deci  alungaţi  din  inimi  groaza 

Când  ne  dace  cel  de  sus.  Cântaţi,  căci  mare  vă  e  paza 

Hai  cu  noi,  pânza  e  gata, 

Veniţi  fraţi  nu  vă  opriţi 
Numai  este  rău,  furtună. 

Când  spre  Domnul  voi  plutiţi. 

1.  Băgaţi  de  seamă  acum,  cum  se  înfăţişează 
o  cuvântare  ca  aceasta.  Nu  ţi  se  pare  ceva  care 
începe  cu  o  călcare  măreaţă  şi  uriaşă,  cum  este 
în  mintea  noastră  ideia  despre  cuvântările  marilor 
predicatori  Este  o  predică  par’că  ar  fi  o  şedere 
de  vorbă,  ceiace,  cu  o  vorbă  franţuzească,  unii  nu¬ 
mesc  azi  „cozerie"  (causerie).  Nu  ai  în  ea  croiala 
înaltă  a  unei  oratorii  strivitoare.  Nu-1  simţi  pe  vor¬ 
bitor  în  înaltul  cerului  iar  tu  par’că  ai  sta  mic  pe 
pământ  Nu.  Te  simţi  aproape  de  vorbitor.  Parcă 
ai  sta  să-l  asculţi  cum  povesteşte  între  prieteni. 

E  adevărat,  astfel  de  lucruri  nu  se  vorbesc  des 
între  prieteni,  dar  stă  lumea  deseori  de  vorbă  despre 
tainele  vieţii,  întrebări  de  teozofie,  de  spiritism, 
despre  lucrurile  acestea  care  uimesc  şi  vrăjesc  as- 

cultarea  şi  oamenii  stau  cu  ochii  ţintă  şi  ascultă 
muţi.  O  asemenea  stare  sufletească  ai  când  îl  ci¬ 
teşti  pe  Frank  Thomas.  Aşa  de  puţin  ţi  se  pare 
studiat,  încât  pare  că  vorbele  se  înşirue  dela  sine 
fără  căutare,  cum  îl  mână  pe  om  şirul  povestirii. 

Deci,  faţă  de  marile  clădiri  ale  predicilor  de 
odinioară,  una  ca  aceasta  ţi  se  pare  mai  scăzută. 
Şi  totuşi  trebue  să  spunem,  că  alta  era  simţirea 
care  te  cuprindea  când  îl  ascultai  pe  vorbitorul  în¬ 
suşi.  Măreţia  lui  nu  era  cu  nimic  scăzută,  din  ce 
va  fi  fost  slava  marilor  predicatori  de  odinioară, 
deşi  vorbirea  era  mai  uşoară,  mai  la  îndemâna 
omului,  mai  lipsită  de  aparat. 

In  ce  priveşte  gustarea  predicii  din  citite,  deşi 
ea  ni  se  poate  înfăţişa  ca  mai  lipsită  de  măreţie, 
totuşi  noi  trebue  să  zicem,  pe  de  o  parte,  că  e  alt 
soi  de  predicare,  o  predicare  care  vrea  să  fie  aşa, 
mai  prietenoasă,  mai  deadreptul  dela  inima  la  inimă, 
iar  pe  de  alta  parte,  e  lucru  şi  de  firea  omului. 
Aşa  era  Frank  Thomas.  Deşi  era  un  bărbat'  bine 
legat,  totuşi  era  o  fire  blândă,  senină,  cu  mişcări 
domoale.  El  predica  nu  vijelios  ca  Pere  Bridaine, 
de  pildă,  care  a  îngrozit  odată  pe  parisieni  cu  o  pre¬ 
dică  a  sa,  ci  liniştit,  potălit,  fără  ca  însă  această  li¬ 
nişte  să-l  împedece  uneori  de  a  izbucni  în  zvâcniri 
înflăcărate. 

2.  Mai  băgaţi  de  seamă  acum  alta.  Predicile  lui 
Frank  Thomas  sunt  mult  presărate  cu  material  din 
sf.  Scriptură.  Am  putea  spune  că  ele  sunt  o  tâl- 
cuire  psihologică  a  multor  locuri  din  ea.  El  ia  bu¬ 
cata  Scripturii  şi  o  pune  într’o  vie  lumină  sau  îţi 
înşiruie  o  tratare  a  sa  şi  odată  o  pecetlueşte  cu  o 
citare  din  Scriptură.  Deci  ai  la  dânsul  o  bună  în¬ 
ţelegere  a  cuprinsului  sf.  Scripturi,  pe  care  ţi-o  în¬ 
făţişează  foarte  limpede,  şi  apoi  o  foarte  largă  în¬ 
trebuinţarea  cuprinsului  ei. 

Aceasta  e  o  bună  învăţătură  pentru  predica¬ 
tori.  Faţă  de  ispita  omului  de  a  frământa  cugetă¬ 
rile  din  gura  oamenilor,  de  a  înfăţişa  credinţa  tot 
prin  potriveli  după  gusturile  lumii  de  azi,  să  ai 

înainte  neîncetat  Scriptura.  S’o  cunoşti  şi  să  tot  cu- 
geţi  ia  ea.  Predicatorul  trebue  să  ştie  bine  sf.  Scrip¬ 
tură.  Uite  că,  dacă  o  ştii  pe  ea,  chiar  vorbind  fără 
mare  aparat  de  forme  oratorice,  totuşi  dai  o  pre¬ 
dică  în  adevăratul  înţeles  a  cuvântului.  Nu  ştii  Scrip¬ 
tura,  eşti  nevoit  să-ţi  umpli  timpul  cu  materiale  de 
cugetare  şi  îndemnare  culeasă  mai  mult  din  largul 
lumii.  Eşti  primejduit  să  nu  fii  destul  de  religios, 
să  fii  mai  mult  filozofic,  mai  cu  morala  lumii  decât 
cu  călcarea  curat  religioasă. 

De  câte  ori  nu  auzim  noi  cuvântări  bisericeşti 
care  sunt  bisericeşti  întru  cât  sunt  ţinute  în  bise¬ 
rică  sau  la  prilejuri  religioase,  dar  de  multe  ori  se 
vede  în  ele  mai  mult  o  pecetluire  bisericească 
asupra  unor  păreri,  deprinderi  care  nu  sunt  curat 
după  creştinătate  şi  n  ar  putea  fi  documentate  cu 
Scriptura.  De  atâtea  ori  se  face  mai  mult  filozofie 
morală  decât  morală  creştină. 

Uitaţi- vă  că  la  Frank  Thomas  păşeşti  neîncetat 
pe  pământul  Scripturii.  Ai  totdeauna  înţelegerea  că 
omul  nu  vorbeşte  ale  lui,  ci  îţi  scoate  la  iveală  ade¬ 
vărurile  Domnului.  Şi  ca  acesta  trebuie  totdeauna 
să  se  arate  predicatorul,  ca  acel  care  nu  spune 
dela  el,  ci  scoate  din  bogatele  jitniţe  ale  Domnului. 

Şi  aceasta  deci  ne  este  de  învăţătură. 

3.  Ce  mai  băgăm  de  seamă  aici  este  oarecare 
libertate  faţă  de  înţepeneala  omiletică  în  care  ar 
putea  cădea  cineva.  Dar  tocmai  această  libertate  îi 
dă  croiala  de.  vorbire  prietenească.  Uitaţi-vă  că  în¬ 
cheierea  este  foarte  scurtă,  câteva  rânduri,  pe  când 
noi  căutăm  să  punem  oarecare  măsură  între  lun¬ 
gimea  tratării  şi  întinderea  încheierii.  Nu  isprăvim 
cu  ea  aşa,  din  două  vorbe. 

Uitaţi-vă  apoi  că  nu  găsim  în  aceasta  ceiace 
autorii  de  omiletică  numesc  peroraţia,  adică  asaltul 
cu  care  te  arunci  asupra  inimii  ascultătorului,  după 
ce  l-ai  lucrat  prin  tratare  şi  socoteşti  trântite  la 
pământ  toate  piedecile  şi  că  ai  clipă  când  s’o  poţi 
câştiga.  Aceasta  e  o  piesă  de  mare  însemnătate  în 
trupul  unei  predici  şi  care  poate  avea  vie  urmare. 


R  E  VISTA  T  EOLOO  I  C  A  117 


Ea  este  piesă  de  pus  ia  sfârşit,  înainte  de  încheiere, 
sau  uneori  face  o  bucată  cu  încheierea. 

In  loc  de  aceasta,  Frank  Thomas  pune  câteva 
stihuri,  care  pot  avea  chemarea  de-a  trezi  duioşie,  a 
muia  inima  şi  deci  a  o  câştiga,  în  felul  în  care  pe¬ 
roraţia  urmăreşte  să  facă  aceasta.  Aceasta  arată 
personalitatea  deplin  închegată  a  oratorului  şi  ca- 
re-şi  poate  îngădui  a  trage  pentru  sine  cărări  pro¬ 
prii,  ceiace  este  dreptul  fiecăruia  de  a-şi  croi,  dacă 
a  ajuns  la  o  treaptă  de  îndemânare,  cu  care  să  în¬ 
dreptăţească  aceasta. 

Putem  păşi  acum  să  vedem  altă  bucată,  din 
care  să  scoatem  alte  caracteristice  trăsături  vred¬ 
nice  de  luat  în  seamă.  Iată  predica  sub  titlul  de 
învierea,  tipărită  în  La  Bonne  Nouvelle  din  Sept. 
1918,  Nr.  277. 

[Va  urma)  Arhim.  SCRIBAN. 

Sabatul  si  morala  iudaică. 

* 

Capodopera  iudaismului  este  fără  îndoială  sa¬ 
batul.  Aici  se  întrunesc  toate  elementele  prin  care 
am  definit  până  acuma  morala  sinagogală.  Legalismul, 
cazuistica,  negativismul  îşi  capătă  expresia  cea  mai 
înaltă  în  sabat  Prescripţiile  cele  mai  bizare  abundă, 
iar  escepţiile  se  ţin  lanţ.  Atenţia  deosebită  şi  preo¬ 
cuparea  rabinilor  de  a-i  asigura  desăvârşit  caracter 
de  sfinţenie  impun  examinarea  concepţiei  despre 
sabat  şi  morală.  Şi  aici  ca  şi  pretutindenea  vom 
găsi  nesocotirea  vieţii  în  nevoile  ei  cele  mai  fireşti. 
Şi  tot  aşa  o  deosebire  fundamentală  între  concepţia 
mozaică  şi  cea  iudaică.  Elementul  legal  tinzând  să 
facă  din  sabat  o  zi  de  absolută  inactivitate  desfiin¬ 
ţează  prin  aceasta  elementul  moral,  mai  mult  încă 
îl  socoate  călcare  de  lege,  păcat. 

Legea  mozaică  interzicea  munca  manuală,  fizică. 
Legea  iudaică  prin  interpretări  şi  mai  ales  prin  ana¬ 
logii  forţate  asimila  acţiunea  morală,  binele  muncii 

obicinuite,  punându-o  în  felul  acesta  sub  aceleaşi 
prescripţii  şi  impiedecându-o  în  numele  aceleiaşi 
porunci.  Sabatul  deci  suspendă  viaţa  în  laturea  ei 
morală.  Şi  aceasta  nu  în  numele  moralei,  fie  aceasta 
şi  cea  naturală,  ci  de  dragul  principiului  dedus  pe  cale 
de  interpretare,  după  care  şi  acţiunea  morală  este 
o  muncă.  Plăcerea  de  a  legifera  şi  de  a  deduce 
din  poruncile  divine  reguli  de  viaţă  făcea  pe  rabini 
să  nesocotească  viaţa.  Sfinţenia  sabatului  se  poate 
realiza  fără  morală!  O  contradicţie  mai  evidentă  nu 
se  putea!  Totuşi  principiul  rabinic  trebuia  menţinut 
cu  orice  chip. 

Concepţia  aceasta  despre  sabat  era  general  ad¬ 
misă.  Poporul  o  împărtăşea  cu  riscul  vieţii.  Dero¬ 
garea  era  vină  capitală.  Câteva  exemple  istorice 
ne  vor  da  putinţa  să  apreciem  severitatea  şi  scru- 
pulozitatea  cu  care  era  observat  sabatul.  Antioh 
Epifanul  în  dorinţa  de  a  forma  un  singur  popor  în 
imperiul  său  1 2  ordonă  părăsirea  obiceiurile  particu¬ 
lare.  Porunca  aceasta  privea  şi  pe  evrei,  cărora 
li  se  interziceau  holocaustele,  sacrificiile,  libaţiunile 
în  templu,  permiteau  profanarea  sabatului,  nesoco¬ 
tirea  circumciziunei  etc.  Matatia  se  revoltă.  Mul¬ 
ţimea  se  retrage  parte  în  munţi,  parte  coboară  în 
pustiu.  Un  grup  de  o  mie  de  oameni  retraşi  în 
pustiu  şi  urmăriţi  de  soldaţii  lui  Antioh  Epifaniu, 
atacaţi  în  zi  de  sabat  mor  fără  să  opună  cea  mai 
slabă  rezistenţă. 

Sabatul  îi  împiedeca  să  iasă  măcar  din  caver¬ 
nele  în  care  se  refugiaseră.-  Strabo  {XV.  3,  40f, 
istorisind  victoria  lui  Pompei  asupra  Evreilor  şi  că¬ 
derea  Ierusalimului,  aminteşte  că  numai  datorită  fap¬ 
tului  că  în  Sabat  soldaţii  evrei  au  părăsit  zidurile, 
acesta  a  putut  învinge.3 

Evreii  din  Diaspora,  cărora  imperiul  roman  le 
recunoscuse  cultul  ca  r eligio  licita,  obţinuseră  trei 


1  I.  Maccabei  1,  41 — 42. 

2  I.  Maccabei  2,  29—39. 

3  R  Kreglinger,  La  Religion  d’Israel  III.  pag.  273, 

privilegii,  din  care  două  privesc  sabatul:  dispensa 
de  serviciul  militar  din  pricina  repausului  sabptic  şi 
îngăduinţa  de  a  nu  fi  citati  în  faţa  tribunalelor  în  zi 
de  Sabat.’ 

Aceste  exemple  sunt  suficiente  să  ne  arete  de 
câtă  îndârjire  erau  capabili  evreii  în  apărarea  sa¬ 
batului. 

Cu  atât  mai  mare  era  grija  sabatului  în  Iudeia, 
în  Ierusalim !  Viaţa  era  în  amănunţime  studiată,  până 
în  cele  mai  inofensive  mişcări,  de  îndată  ce 
omul  se  găsea  în  sabat.  Complecta  linişte  şi  pasi¬ 
vitate  erau  impuse.  In  afară  de  serviciul 
divin  şi  circumciziune  [Ioan  VII  22)  nimic  nu  era 
permis.  „Calea  sâmbetei",  aproape  un  chilometru* 
nu  putea  fi  depăşită  în  zile  de  sabat.  Descoperirile 
recente  arată  că  la  marginea  oraşelor  această  distanţă 
era  indicată 2  şi  respectată  [F apt  A  post.  1, 32)  Cea  mai 
neînsemnată  acţiune,  ca  scrierea  unei  litere  putând 
servi  ca  memento  pentru  a  doua  zi,  nu  era  îngăduită. 
Oul  făcut  Sâmbăta  a  fost  o  problemă  pentru  cele 
două  şcoli  rabinice  a  lui  Hillel  şi  Şammai !  Numai  dacă 
Sâmbăta  era  urmată  de  o  sărbătoare  lucrul  acesta 
era  scuzat,  iar  dacă  era  vorba  de  găini  puse  la  în¬ 
grăşat  ouăle  lor  erau  oprite  de  a  fi  mâncate  şi  tot 
aşa  dacă  proprietarul  trăgea  un  profit.  Prescripţii 
ridicole ;  iar  mulţimea  lor  îneca  cu  desăvârşire  fru¬ 
museţea  morală  a  zilei,  făcând  din  ea  o  greutate 
imensă  cu  îndatoriri  care  ating,  cum  am  văzut,  ridi¬ 
colul  şi  lipsa  de  umanitate. 

Cu  acest  fel  de  a  vedea  a  avut  Mântuitorul  de 
luptat.  Vindecările  săvârşite  în  zi  de  sabat  au  ca¬ 
racter  evident  ostentativ  din  partea  Mântuitorului, 
Fariseii,  atribuind  şi  binelui  vindecărilor  caracter 


’  Dennefeld  o.  c  150. 

*  „Calea  Sâmbetei"  era  o  distanţă  aşa  de  bine  fixată  în  cât  poate 
fi  luată  ca  unitate  de  măsură.  Lungimea  de  2000  coţi  a  fost  luată  din 
losua  III-1  unde-i  vorba  de  distanţa  ce  trebuia  observată  între  chivotul 
legii  şi  popor.  W.  Braun,  Bibelfurer  pag.  302  Sabbat-Weg.  Kreglinger  o.  c. 
273.  Totuşi  măsura  aceasta  poate  fi  dedusă  mai  bine  din  Numerii  35  1 — 8 
şi  Exod  16'9. 

de  muncă,  nu  au  pierdut  nici  odată  ocaziunea  de 
a-i  imputa  aceasta  [Matei  XII,  10  etc.}. 

Felul  acesta  de  considerare  a  binelui  săvârşit 
în  zi  de  sabat  ca  muncă,  se  vede  în  chipul  cel  mai 
evident  cu  prilejul  vindecării  femeii  care  avea  „Duhul 
neputinţei".  Mai  marele  sinagogii,  indignat  că  mi¬ 
nunea  aceasta  are  loc  în  zi  de  sabat,  se  adresează 
poporului,  zicând:  «şase  zile  sunt  întru  cari  se  cade 
a  lucra ;  deci  întru  acestea  viind  să  vindecaţi,  iară  nu 
în  ziua  Sâmbetei"  [Luca  XHI,  14). 

Numai  viaţa  în  pericol  de  moarte  sfărâma  obser¬ 
varea  acestei  zile  [Periculum  vitae  tollit  sabbatum. 
Ioma  VII,  VI).1 

Şcoalele  rabinice,  oricât  de  deosebite  erau  în 
ceeace  priveşte  amănuntul,  aveau  comună  concepţia 
aceasta  după  care  activitatea  era  complect  suspen¬ 
dată.  Deosebirea  o  formau  numai  anumite  percipţii 
datorite  lui  Şammai,  care  în  legalismul  şi  formalismul 
lui  sălbatic  dovedea  un  spirit  strâmt.  Rigorismul 
acestuia  mergea  până  la  a  nu-şi  permite  să  trimită 
o  scrisoare  printr  un  păgân,  după  ce-a  trecut  a  patra 
zi  din  săptămână,  de  teama  ca  nu  cumva  să  fie  în¬ 
mânată  Sâmbăta. 2 

Justificarea  repausului  absolut,  rabinii  o  căutau 
în  odihna  lui  Dumnezeu  după  creaţie,  înţeleasă  ca 
imobilitate  absolută  împotriva  acestei  concepţii, 
Mântuitorul  se  ridică  răsturnându-o : 

„Tatăl  meu  până  acum  lucrează  şi  Eu  lucrez" 
[loan  V,  17].  Atenţia  cu  care  se  sărbătorea  sabatul, 
prescripţiile  infinite  care  tindeau  să-i  asigure  o  cinste 
deosebită,  explică  furia  atacurilor  ideilor  împotriva 
Mântuitorului  care  „deslega  Sâmbăta",  căutând  „să-l 
omoare"  [loan  V,  18]. 

Dintr’o  zi  menită  să  destindă  trupul  după  obo¬ 
seala  unei  săptămâni  de  muncă,  şi  să  permită  o 

1  Fouard.  La  vie  de  N.  S.  Iesus  Christ,  I,  pag.  283. 

*  Fouard  o.  c.  pag.  276,  unde  se  găsesc  o  mulţime  de  exemple  de 
acestea,  al  căror  ridicol  înfioară  prin  sălbătăcia  cu  care  se  întrerupea 
viaţa  în  nevoile  ei  cele  mai  fireşti. 

concentrare  spirituală,  rabinismul  face  o  tortură  şi  o 
falsificare  a  vieţii,  lipsindu-o  de  posibilitatea  frumu¬ 
seţilor  morale,  împiedecându-o  nu  numai  în  nevoia 
ei  de  desăvârşire  ci  şi  în  aceea  de  menţinere  a 

vieţii.  Icon.  A.  I.  Pârvăuescu 

Amintirile  unui  preot  romano-catolic 
devenit  preot  ortodox. 

[Urmare]. 

Aparte  de  aceşti  oameni  speculativi,  se  re¬ 
marcau  la  ei  (Jezuiţii]  oamenii  de  acţiune,  cari  erau 
stăpâni  pe  toate  condiţiile  sociale...  şi  au  căutat  să 
câştige  favoarea  lor.  Pentru  a-şi  ajunge  acest  scop, 
s’au  forţat  să  înmlădie  regulele  evanghelice,  aşa  ca 
să  le  supună  împrejurărilor  şi  să  stabilească  un 
acord  sigur  între  ele  şi  moravurile  uşoare  ce  do¬ 
minau  pe  atunci  societatea.  De  aici  sa  născut  o 
societate  semi-creştină  care,  sub  direcţia  Jezuiţilor, 
a  unit  obiceiurile  cele  mai  mondene  cu  practicile 
exterioare  ale  religiei  (Priv.  gen.  p.  30]“. 

„Figurile  grave  ale  acestor  oameni  [Arnauld, 
Nicole]  făceau  un  contrast  isbitor  cu  ale  contimpo¬ 
ranilor  lor,  cu  moravuri,  aşa  de  uşoare.  In  vreme 
ce  Jezuiţii  căutau  să  dea  o  interpretare  cât  mai 
aproape  de  obiceiurile  societăţii  regulelor  evan¬ 
ghelice,  ei  au  luat  aceste  reguli  în  toată  stricteţea 
lor  şi  au  căutat  să  le  pună  în  practică  cu  o  căldură 
demnă  de  creştinii  Bisericii  primitive. 

„Această  stricteţă  de  moravuri  se  manifesta  în 
toate  acţiunile  de  opoziţie  contra  nouilor  cucernici 
ce  tindeau  să  înăbuşe,  sub  neghina  lor,  sămânţa  bună 
a  creştinismului. 

„Adânc  iniţiaţi  în  datinile  antichităţii  creştine, 
adversarii  Jezuiţilor  erau  plini  de  admiraţie  pentru 
cultul  aşa  de  simplu  şi  în  acelaş  timp  aşa  de  sublim 
al  primelor  veacuri;  însă  ei  nu  şi-au  ascuns  antipatia 
faţă  de  toate  aceste  invenţii  religioase  pe  cari  Jezuiţii 

le  protejau  sub  cuvânt  că  întreţin  credinţa  în  suflete 
[Priv.  gen.,  p.  32]". 

In  acest  pasagiu  vorbesc  despre  călugării  dege¬ 
neraţi  din  al  XV-lea  şi  al  XVI-lea  secol.  Pentru  a 
fi  drept,  dl  raportor  trebuia  să  pună  pe  lângă  cele 
câteva  cuvinte  citate,  pasagiile  numeroase  în  cari 
am  dat  instituţiilor  mănăstireşti  dreptatea  cuvenită, 
unde  le-am  copleşit  de  elogii  şi  le-am  răsbunat  de 
atacurile  a  căror  ţintă  au  fost. 

Aceste  instituţii  au  decăzut.  Dl  raportor  poate 
să  nege  aceasta?  Dar  să  citească  lucrările  sfinţilor 
cari  au  contribuit  la  regenerarea  lor  şi  va  vedea 
atunci  că  am  fost  de  o  prudenţă  poate  prea  exa¬ 
gerată  în  tabloul  ce  trebuia  să-l  fac  asupra  deca¬ 
denţei  acestor  frumoase  instituţii.  Constat  o  neorân¬ 
duială  oarecare  şi  dl  raportor  mă  înfăţişează  con¬ 
ciliului  dela  Rochelle  ca  duşman  al  ordinelor  religi¬ 
oase!  trebuia  să  fac  apologia  acestei  neorândueli? 
căci  nu  puteam  să  neg  fără  a  fi  de  rea  credinţă; 
nu  puteam  să  le  denaturez  cu  totul,  fără  a  da  o 
dovadă  vădită  de  părtinire  pe  cât  de  nefolositoare 
pe  atât  de  ridicolă ;  cine  nu  cunoaşte  abusurile  ordi¬ 
nelor  monastice  de  după  secolul  al  XV-lea? 

Am  vorbit  în  rândul  al  doilea,  în  propoziţiile 
semnalate  de  dl  raportor  despre  morala  desmăţată 
a  Jezuiţilor.  Dl  raportor  a  uitat  fără  îndoială  nenu¬ 
măratele  cenzuri  din  partea  Sf.  Scaun  şi  a  clerului 
Franţei  a  căror  ţintă  au  fost  Jezuiţii.  Nu  există  nici 
un  cuvânt  în  propoziţiile  mele  prin  care  naş  fi  putut 
să  apăs  asupra  autorităţilor  celor  mai  respectabile : 
reese  de  aici  că  nu  stimez  pe  Jezuiţi;  dar  de  când 
eşti  obligat  să-i  stimezi  de  frica  de  a  fi  considerat 
ca  duşman  al  ordinelor  religioase  ?  De  sigur  că  Je¬ 
zuiţii  ar  merita  mai  mult  decât  mine  această  cali¬ 
ficare.  Părintele  Theiner,  consilier  al  Indexului,  a 
publicat  sub  ochii  papei  şi  cu  aprobarea  sa,  o  carte 
în  care  dovedeşte  tot  ce-am  spus  eu  înainte  şi  în 
care  face  cea  mai  savantă  apologie  a  bulei  şi-a  pur¬ 
tării  lui  Clement  XIV.;  la  Roma  i  se  lasă  deplină 
libertate  părintelui  Theiner;  şi  în  Franţa  mă  voi 

condamna  fiindcă  am  făcut  Jezuiţilor  mustrări  bine 
meritate? 

Dl  raportor  poate  avea  pentru  J ezuiţi  senti¬ 
mente  ce  nu  sunt  ale  mele,  dar  are  el  dreptul  să 
mă  dea  drept  duşman  al  ordinelor  religioase, 
fiindcă  nu  gândesc,  în  privinţa  iezuiţilor,  cum  gândia 
papa  Clement  XIV,  fără  a  mai  ţine  seamă  de  cei¬ 
lalţi  papi,  sfinţii  episcopi  şi  oamenii  virtuoşi  cari 
au  avut  aceeaş  părere? 

V.  „Asupra  rugăciunilor  vocale.  [A  se  vedea 
Nr.  IV,  primul  pasaj  citat]. 

La  locul  arătat  eu  nu  vorbesc  decât  de  abusul 
rugăciunii  vocale.  Isus  Hristos,  în  Evanghelie,  n’a 
dojenit  acest  abus?:  „Când  vă  rugaţi,  nu  vorbiţi 
multe  cuvinte  ca  păgânii,  cari  cred  să  aibă  astfel 
ceeace  cer.  Nu  faceţi  ca  ei,  fiindcă  Tatăl  vostru 
ceresc  cunoaşte  nevoile  voastre  înainte  de  a  în¬ 
drepta  cătră  El  rugăciunea  voastră.  Iată  cum  trebue 
să  vă  rugaţi:  Tatăl  nostru,  etc.  (Mat.  c.  VI,  V.  et. 
seq.].“ 

Am  criticat  abusul  şi  nu  lucrul. 

Censurându-mă,  dl  raportor  a  censurat  pe  în¬ 
suşi  Isus  Hristos. 

VI.  Asupra  schimbării  disciplinei  şi  a  doctrinei: 

Singurii  cari  au  dreptate  sunt  cei  ce  desaprobă 

în  principiu  actele  legislative  (concordatele]  cari 
n’au  avut  ca  rezultat  decât  nenorocirea  Bisericii. 
La  exemplul  vechilor  Galicani  ai  evului  mediu,  ei 
doresc  aceste  instituţii  primitive  ce  singure  pot  să 
aducă  în  Biserică  libertatea,  şi  cu  libertatea,  pu¬ 
terea  şi  pacea.  In  acest  înţeles  suntem  noi  Gali¬ 
cani.  [Priv.  gen.  p.  16]“. 

Reîntoarcerea  la  învăţătura  primelor  secole  ar 
fi  vindecat  toate  abusurile  de  putere  consacrate 
prin  teoria  absolutistă  a  evului  mediu,  precum  în¬ 
toarcerea  la  doctrina  primitivă  ar  fi  scăpat  dogma 
creştină  de  obscurităţile  cu  cari  a  fost  încunjurată 
de  pedantismul  filozofic  al  ultimelor  veacuri.  (Priv. 
gen.  28]“. 

In  pasagiile  citate,  e  clar  că  am  vrut  să  zic  că 
disciplina  bisericească,  în  evul  mediu,  a  fost  mai 
puţin  curată  ca  în  primele  timpuri;  că  sistemele  filo¬ 
sofilor,  în  aceeaş  epocă,  au  absorbit  oarecum  dog¬ 
mele.  Cine  nu  cunoaşte  sistemele  şcoalelor  filozofice 
din  eviul  mediu,  în  privinţa  misterelor  creştinismului  ? 
Din  cele  ce-am  expus  a  se  trage  concluzia  că  eu 
susţin  că  Biserica  a  variat  în  doctrina  ei,  aceasta 
însamnă,  cred,  a  abuza  puţin  de  o  interpretare  forţată 
şi  puţin  îndurătoare.  Eu  nu  atribui  Bisericii  nici  un 
fel  de  variaţiune  în  ce  priveşte  credinţa;  zic  numai 
că  învăţătura  sa,  dogmele  sale,  au  fost  desfigurate 
de  către  cei,  care  şi-au  dat  misiunea  de  a  le  discuta 
şi  a  le  preda  în  şcoli. 

Nu  văd  de  ce  această  părere  ar  putea  fi  ete- 
rodoxă.  Se  poate  zice  că  e  interzis  de  a  prefera 
canoanele  disciplinare  ale  conciliilor  din  primele 
secole  celor  din  conciliile  evului  mediu  şi  de  a  găsi 
pe  acestea  din  urmă  mai  puţin  frumoase  şi  mai 
puţin  curate  ca  pe  cele  dintâi? 

Dl  raportor  n’a  crezut  necesar  să  explice  în  ce 
sunt  greşite  aceste  păreri. 

|Va  urma]  Ilie  Beleuţă. 


Pilde 

La  Paştile  anului  trecut  o  mare  mulţime  de  oameni  se 
adunase  într'o  piaţă  a  Moscovei.  Un  orator  comunist  îşi  ri¬ 
sipea  elocvenţa  încercând  să  dovedească  imposibilitatea  învierii 
Domnului  nostru  Isus  Uristos.  Ajungând  la  sfârşitul  cuvân¬ 
tării  sale  prin  care  credea  că  a  cucerit  lumea  ascultătoare,  a  zis : 

—  Cine  crede  că  mă  poate  combate,  să  poftească  la 
tribună.  Are  voie  să  vorbească  zece  minute. 

—  Un  preot  simplu,  dela  sate,  s’a  desprins  imediat  din 
mulţime.  Ajungând -la  tribună,  comunistul  i-a  atras  atenţia 
încă  odată  : 

—  Dar  numai  zece  minute  ! 

—  Nici  de-atâta  n’am  nevoie  —  replică  preotul. 

—  Şi-apoi  rosti  cu  glas  mare:  « Uristos  a  înviat!»  — 

—  Adevărat  că  a  ’nviat !  —  răspunse  mulţimea  în- 
tr’un  glas. 

Cum  s’a  făcut  „unirea"  Românilor  cu  Roma? 


2.  Procesul  continuă  —  până  când? 

Scăparea  din  vedere  dela  Arad  dă  nou  îndemn  episcopiei  Lugo¬ 
jului  să  mai  răpească  suflete.  —  Raportul  preotului  ort.  G.  Mageriu 
despre  noile  apucături  (1925).  —  Pe  cine  vor  unifii  să  cuprindă  în  mreji, 
la  Ohaba-Forgaciu?  —  Demascarea  uniţilor:  —  Episcopia  unită  ridică 
ponOs  la  Ministeriu,  că  ortodocşii  catehizează  elevi  uniţi;  răspunsul  orto¬ 
docşilor;  —  Cum  vor  unifii  să  întortocheze  actele  de  până  aci  ale  pro¬ 
cesului  şi  să  ducă  Ministerul  în  rătăcire\?  Părinţii  şcolarilor  îi  dau 
de  gol.  —  Un  scârbit  de  unaţie,  loan  Pan,  revine  la  ortodoxie;  încer¬ 
cările  Lugojului  de  a- 1  înfrânge-  —  Banca  uniţilor  «Poporul-  în  slujba 
cumpărării  de  suflete.  —  Dl  Gh.  Bogdan-Duică  demască  la  Senat  pe 
canonicul  Dr.  N.  Brinzeu  ca  fabricant  de  statistică  mincinoasă,  cu  pro¬ 
vocare  la  episcopul  său.  —  Statistica  episcopiei,  dată  de  gol  şi  de  noi 
la  Senat,  şi  neputinţa  episcopului  gr. -cat.  de  a  se  desvinovăfi.  —  Episcopul 
răspunde  cu  acuze,  pe  cari  nici  nu  încearcă  să  le  mai  dovedească  în 
Senat.  —  Minciuna  şi  înşelăciunea  una ţ iei  e  chemat  poporul  s'o  desfiin¬ 
ţeze,  lăpădându-se  de  ea. 

In  capitolul  de  mai  nainte  am  arătat  mijloacele  de 
acaparare  din  partea  episcopiei  gr.-cat.  din  Lugoj,  sprijinită 
şi  acoperită  de  administraţia  politică  ungurească,  precum 
şi  străduinţele  noastre  de  apărare,  înnămolite  de  27  ani  în 
Ministerul  unguresc,  unde  zace,  nerezolvat,  apelul  episco¬ 
piei  ortodoxe  din  Arad. 

Va  să  zică  procesul  nu  e  terminat.  Episcopia  Ara¬ 
dului,  de  când  stă  sub  regim  românesc,  nu  s'a  mai  ocupat 
de  gândul  acestui  proces,  pentru  a  reclama  dosarul  şi  tre¬ 
cerea  lui  în  competinţa  Ministerului  român  al  Cultelor. 

Şi  astfel,  neinteresarea  noastră  a  dat  curaj  episcopiei 
unite  dela  Lugoj,  de  a-şi  continua  prozelitismul,  fără  de  a 
alege,  nici  acum,  în  mijloace.  Altmintrea,  biserica  unită, 
născută  din  prozelitismul  cel  mai  neruşinat,  nu  are  scrupuli 
morali  în  aceasta  privinţă.  Din  contră,  un  asemenea  pro¬ 
zelitism  este  singura  ei  glorie  şi  chip  de  afirmare,  şi  sin¬ 
gurul  mijloc  de  a-şi  păstra  moştenirea  câştigată  prin  furtul 
de  suflete. 

Lăsând  la  o  parte  din  scrisul  nostru  măsurile,  pe  cari 
oficialitatea  bisericească  Ie  va  îmbrăţişa  pentru  deslegarea 
procesului  de  apărare  pe  care  l-a  început,  —  noi,  în  cele 

ce  urmează,  vom  continua  să  facem  pe  cronicarul  cazilui 
dela  Ohaba-Forgaciu. 

îndată  după  primăvara  anului  1919,  când  episcopul 
de  atunci  al  Lugojului  Dr.  Valeriu  Tr.  Frenţiu  îşi  ţinea  si¬ 
nodul  său  diecezan  acolo  şi  făcea  apel,  în  cuvântul  de  des¬ 
chidere  a  sinodului  cătră  ortodocşi  ca  să  se  unească  cu 
Roma,  —  am  ajuns  să  înregistrăm  oarecari  nizuinţe  de  ale 
aplicaţilor  acelei  episcopii,  de  a-şi  spori  numărul  uniţilor 
pe  contul  Bisericii  ortodoxe.  Cu  alt  prilej  vom  putea  vorbi 
mai  pe  larg  despre  acele  încercări. 

Destul,  că  în  Ohaba-Forgaciu  nu  puteau  să  lipsească 
încercările  de  a  mai  câştiga  suflete  pe  nedreptul.  In  1925 
s'a  ajuns  până  la  atâta,  că  preotul  ort.  al  locului,  C.  S.  pă¬ 
rintele  George  Mageriu  să  ceară  intervenţia  Episcopiei, 
deoarece  uniţii  îşi  continuau  ademenirile.  Dânşii  atrăseseră 
la  ei  pe  Ana  Bolgea,  fără  de  trecere  legală,  şi  dupăce 
ea  moare  fără  de  a  fi  făcut  trecerea,  o  şi  îngroapă.  Celce 
în  acest  caz  nu  s'a  dedat  chiar  Ia  o  înverşunată  discuţie 
cu  preotul  ortodox,  a  fost  canonicul  Dr.  N.  Brînzeu,  care, 
ca  administrator  parohial  la  Ohaba-Forgaciu,  o  ademenise 
şi  ţinea  s'o  şi  îngroape  pe  aceasta  femeie,  ortodoxă  după 
lege,  dar  trăită  în  concubinat  cu  un  gr.-catolic. 

Vrând  să  se  lămurească,  autoritatea  eparhială  orto¬ 
doxă  a  cerut  rapoarte  dela  preotul  său.  Iată  care  este 
starea  lucrurilor,  rezumând  cele  trei  rapoarte,  primite  la 
Episcopie,  în  cursul  anului  1926  [înregistrate  la  Nr.  3939, 
Nr.  4040  şi  Nr.  4636  ex.  1926).  Uniaţii  atrăseseră  —  aşa 
spunea  preotul  nostru  —  în  mrejile  lor  49  de  majori,  dintre 
cari  41  erau  născuţi  şi  botezaţi  la  ortodocşi,  iar  restul  de 
8  inşi  sunt  reclamaţi  ca  botezaţi  la  gr.-catolici,  dar  cari  se 
aflau  bine  în  legăturile  Bisericii  ortodoxe.  Dintre  cei  41 
născuţi  şi  botezaţi  ortodocşi,  16  inşi  trecuseră  —  în  modul 
deja  cunoscut  —  la  unire,  dar  trecerea  lor  fusese  anulată 
prin  sentinţa  cunoscută' cu  Nr.  31,171/1901  a  subprefec- 
turei  judeţene.  Deci  trecerea  acestora  nu  era  valabilă  şi 
mai  ales  şi  pentrucă  apelul  episcopiei  Aradului  Ia  Minister 
era  —  cum  şi  este  încă  —  nedecis.  Pe  lângă  aceştia  mai 
sunt  încă  25  inşi,  născuţi  şi  botezaţi  ortodocşi,  cari  nu  fă¬ 
cuseră,  nici  când,  nici  o  declaraţie  de  trecere. 

Vom  publica,  deci,  tablourile  primite  despre  aceste 

persoane  dela  oficiul  nostru  parohial,  arătând  numele,  nu¬ 
mărul  de  casă,  vârsta  şi  alte  împrejurări  doveditoare.  Vom 
adăoga  şi  numele  unor  minori,  cari  n'au  fost  socotiţi  de 
noi  în  cifra  celor  49  persoane,  deoarece  atunci  nu  aveau 
vârsta  nici  pentru  a  face  înşişi  declaraţii  de  trecere,  nici 
pentru  a  trece  deodată  cu  părinţii  lor.  Intre  aceia,  pe  cari 
îi  vom  înşira  cu  numele,  se  vor  cuprinde  şi  cei  aşanumiţii 
„gr.-catolici“,  opt  la  număr,  cari  sunt  în  acest  chip  înregi¬ 
straţi  în  matricula  stării  civile,  pe  motivul  că  au  fost  bo¬ 
tezaţi  la  gr.- catolici.1 

Iată,  deci,  tabloul,  după  numărul  caselor,  cu  arătarea 
împrejurărilor  esenţiale:  plătirea  de  dare  „culturală"  orto¬ 
doxă,  şi  observaţia  privitoare  la  declaraţiile  de  trecere 
dela  noi. 


•  Nr. 

Numele  casei 

Etat  Dă  dare  _  .  .  ,  .  _ 

ani  cult.  ort  Cs  spune  însuşi,  de  sine  ? 

1 

loan  Cimponeriu  425 

61 

da 

Trecere  anul  Nr.  31,171/901 

Etis.  Nedelcu 

54 

n’a  declarat  trecerea 

loan  Cimponeriu 

38 

n’a  deci.  trec.  [loc.  în  BelinţJ 

Roman  Nedelcu 

26 

născ  ort.;  botezat  gr. -cat. 

5 

Pavel  Nedelcu 

12 

*t  *i 

Donosie  Cherlea  247 

74 

da 

ademenit  de  banca  gr.-cat.  .Poporul” 
revenit  la  ort.  1925. 

Nicolae  Cherlea 

n'a  trecut;  a  luat  bani  dela  „Poporul” 
cu.cond.  să  cerceteze  biserica  gr.- cat 

Livia  Roşu  (soţie) 

32 

n'a  declarat  trecere. 

loan  Cherlea 

14 

10 

Gheorghe  Stancu  93 

66 

da 

trecere  nelegală,  anul.  [31,171] 

Gheorghe  Stancu  (fiu)  „ 

47 

L.  Sîrbu  n.  Stancu  (fică)  „ 

44 

n'a  declarat  trecere. 

Roman  Stancu 

43 

n’a  declarat  trecere. 

Maria  n.  Curbu 

47 

n'a  declarat  trecere. 

1  Pentru  asemenea  cazuri 

însă. 

când 

un  preot  de  confesiune  străină 

boteza  pe  cineva,  care  nu-i  aparţinea,  exista  şi  mai  e  în  vigoare  ordinul 
Nr.  24,727  din  11  Iulie  1884  al  Ministerului  ungar  de  culte,  care  enunţă, 
că  botezul  dat  de  un  preot  de  altă  confesiune  nu  are  de  urmare  că  cel 
botezat  devine  membru  al  confesiunei  botezătorului.  De  aceea  prSotul 
botezător  e  îndatorat  a  înştiinţa  oficial  pe  preotul,  căruia  i-a  aparţinut 
după  naştere  persoana  botezată,  ca  s’o  poată  trece  în  registrele  parohiei 
sale.  Am  surprins  în  eparhia  Aradului  nenumărate  cazuri,  în '-cari  preoţii 
gr.-catolici.  când  au  “botezat  din  necesitate  fii  de  ai  ortodocşilor  nu  i-a 
adus  la  cunoştinţa  preoţilor  ortodocşi,  ci  i-au  trecut  în  registrele  greco- 
catolicilor.  Am  avut  şi  cazuri  de  reclamaţii  la  Ministerul  Cultelor  [român] 
care  ne-a  dat  nouă  dreptate.  Aşa  ni  s’au  înstrăinat  suflete  şi  la  Ohaba- 
F  orgaciu ! 

Nr, 

Numele 

Nr. 

casei 

Etat. 

(ani) 

Dă  dare  _ 

cult.  ort.  Ce  sPune  Însuşi, 

de  sine? 

15 

Elis.  Stanca 

•  ■ 

27 

n'a  declarat  trecere. 

Ana  Stancu 

, , 

17 

Ştefan  Minescu 

It 

31 

n’a  declarat  trecere. 

Ana  Gaşpar  n.  Murariu 

156 

21 

botezată  la  gr.-cat.;  n’a  deci.  trecere.. 

Nicolae  Mioc 

38 

52 

da 

a  deci,  trecere  1899  dar  se  ţine  de  ort 

20 

Elis.  n.  Slrbu  (soţie) 

•1 

47 

declar.  anulată:  31,171. 

Gheorghe  lliaşu 

174 

70 

da 

„ 

Ştefan  lliaşu 

„ 

48 

>■  •> 

•  t 

Nic ■  Cărăbaş 

208 

53 

da 

,,  „ 

,, 

Ana  n.  Cimponeriu 

,, 

47 

tw  pi 

25 

Elena  Slrbu 

4 

63 

da 

trecut  1899 ;  dar  se  ţine  de  ort. 

Dini.  Cur  tu 

122 

65 

da 

declar,  anulată  31,171. 

Rusanda  Peia 

44 

67 

trecut  1899  ;  dar  se  ţine  de  ort. 

Pavel  Roşu 

78 

62 

da 

declar,  anulată  31,171. 

Antiţa  Bosica 

138 

50 

trecut  1899 ;  dar  se  ţine  de  ort. 

30 

Gheorghe  lovan 

211 

64 

da 

declar,  anulată  31,121. 

Nic.  Rămneanţu 

274 

63 

da 

„  „ 

Ana  N.  Drăgoescu 

f> 

57 

Elena  Stancu 

276 

46 

Dim.  Toager 

299 

72 

da 

)1  sf 

35 

Samfira  Cimponeriu 

310 

58 

da 

Alexie  Drăghici 

393 

52 

da 

i,  1!  » 

loan  'fămaş 

380 

48 

da 

O 

«ft 

Elena  Balint 

,f 

43 

Elena  Sîrbu 

40 

-47 

da 

o 

40 

Achim  Bălan 

131 

71 

da 

‘35- 

Nic.  Sîrbu 

309 

47 

da 

■  JCG 

3  * 

Nic.  Peia 

283 

32 

H  £ 

Alexandra  Cimponeriu 

367 

22 

botezată  la  gr.-cat. 

hi  5 

05  -£ 

Silu.  Drinovan  m.  Sîrbu  361 

15 

>• 

0 

~  nS 

r  a  .2 

45 

Maria  Sîrbu 

152 

69 

da 

Livia  Sîrbu 

J  » 

19 

j, 

ffi  o 
j_,  Cft 

Elisav.  Sîrbu 

163 

48 

da 

s» 

Dim.  Sîrbu 

25 

(l 

Deci  cei  dela  Lugoj  bine  ştiau  ce  fac  atunci,  când 
episcopia  dela  Arad  tăcea  de  atâta  vreme  şi  muriseră  şi 
episcopul  şi  referentul  consistorial  de  pe  vremuri,  dim¬ 
preună  cu  fiscalul  consistorial,  cari  mai  ştiau  de  chestiune  ! 

De  aceea,  Lugojul  putea  îndrăzni.  O  şi  face,  reclamân- 
du-şi  dela  noi  53  suflete  [49  majori  şi  4  minori  pe  acea 
vreme]. 

Cetitorul  atent  va  fi  observat  din  tabloul  de  mai  sus 
că,  din  cei  reclamaţi,  16  inşi  erau  de  aceia,  ale  căror  de¬ 
claraţii  de  treceri  dela  1899  le  anulase  subprefectura  ca 
nelegale.  Dar  ce  impoartă  acest  lucru,  când  este  vorba  de 
a  spori  turma  —  papei?!  —  Mai  reţinem  o  împrejurare 
însemnată:  Cei  8  inşi,  botezaţi  la  gr.-catolici,  de  asemeni 
nu  puteau  fi  reclamaţi  pe  baza  botezului  gr.- catolic,  câtă 
vreme  se  născuseră  din  părinţi  ortodocşi,  cari  nu  trecuseră 
legal.  —  Alte  17  persoane  [Nr.  crt.  37 — 58],  o  spun  ei  în¬ 
şişi  în  dovezile  ce  le  avem  dela  mâna  lor,  că  n’au  făcut 
nici  când  declaraţii  de  trecere.  —  Iar  spre  a  ne  face  o 
idee  despre  întreagă  starea  de  lucruri,  să  reţinem  împre¬ 
jurarea,  că  toţi  cei  49  inşi,  majori,  au  declarat-o  1a  Pri¬ 
mărie,  în  scris,  înainte  a  martori,  că  se  consideră  pe  sine 
ca  membrii  ai  Bisericii  ortodoxe,  şi  nu  vor  să  fie  socotiţi 
că  uniţi.  Intre  aceştia  se  găseşte  şi  Donosie  Cherlea,  acela 
care  avuse  un  rol  conducător  în  mişcările  de  odinioară  de 
treceri,  precum  şi  Nicolae  Cherlea,  cari,  amândoi  ne  dau 
un  preţios  amănunt:  că  inacţiunea  de  tulburări  religionare 
din  1899  a  avut  rol  şi  banca  unită  « Poporul »  dela  Lugoj  !.. 

Dar  în  aceeaş  vreme,  în  care  noi  ne  luam  informa¬ 
ţiile  despre  uneltirile  uniţilor  spre  a  ne  apăra  de  ele,  — 
aceştia  mai  deschid  un  atac.  Şi  anume:  episcopia  dela 
Lugoj  cere  [cu  Nr.  1938/1926]  intervenţia  Ministerului  cul¬ 
telor,  ca  preotul  ortodox  dela  Ohaba-Forgaciu  să  fie  pe¬ 
depsit,  pentrucă  —  fără  să  aibă  un  drept  —  catehizează 
pe  elevii  uniţi  Cherlea  Ioan  [cl.  VI],  Mărănescu  Măria  [cl. 
IV]  şi  Cimponeriu  Ana  [cl.  III]. 

Din  datele  ce  şi-â  luat  secţia  bisericească  a  Consisto- 
rului,  însă,  precum  şi  din  certificatele  dela  Primăria  comu¬ 
nală,  date  la  dorinţa  părinţilor  acelor  şcolari,  rezultă  că 
aceştia,  —  părinţii  —  nu  trecuseră  la  uniţi  în  mod  legal; 
ei  înşişi  se  declarau  de  ortodocşi,  şi  cereau  că  şi  copiii 
lor  să  rămână  în  legăturile  noastre,  deci  şi  cu  catehizaţia. 
Şi  mai  rezultă  un  lucru :  că  elevii  numiţi,  născuţi  din  pă¬ 
rinţi  netrecuţi  legal,  fuseseră  botezaţi  la  uniţi  şi,  deci  Epi- 

scopul  unit  şi-i  reclamă  pe  acest  motiv  nelegal  al  botezului 
unit,  primit  între  împrejurări  tulburi. 

Episcopia  unită  a  dat  în  acest  sens  desluşirile  şi  do¬ 
vezile  necesare  Ministerului  cultelor,  care,  spre  a  se  lămuri 
deplin  cerea  —  ceeace  nu  i  s’a  dat  încă :  —  cunoscuta  sen¬ 
tinţă  a  Prefecturii  cu  Nr.  31,17111901. 

La  intervenfia  făcută  în  cauză  de  Ministerul  cultelor 
[Nr.  55,457  din  18  Febr.  1927],  episcopia  unită  răspunde 
cu  Nr.  636/1927  lăgăduind  afirmaţiunile  noastre  şi  afir¬ 
mând  că  cei  trei  elevi  le  aparţin,  pentrucă  părinţii  lor  n'au 
părăsit  unirea  şi  pentrucă  acei  elevi  sunt  botezaţi  Ia  uniţi 
şi  întroduşi  ca  atari  în  registrul  stării  civile.  Dar  noi  vă¬ 
zurăm  mai  sus  cum  stă  chestiunea  cu  botezurile  primite  în 
confesiune  străină. 

Pe  de  altă  parte,  episcopia  gr.-catolică,  pentru  a  do¬ 
vedi  că  acei  elevi  îi  aparţin,  nu  se  sfieşle  a  face  lucrul  ur¬ 
mător:  Din  şedinţa  consistorială  dela  28  Martie  1927  şi  cu 
semnătura  vicarului  general  episcopesc  I  Boroş,  trimite 
Ministerului  cultelor  deciziunea  Nr.  6727/1901  a  subprefec¬ 
tului  de  judeţ,  prezentându-o  Ministrului  ca  « hotărâre  defi¬ 
nitivă"  cu  privire  la  trecerile  de  Ohaba- Forgaciu ;  —  şi  tot 
atunci  se  provoacă,  in  acelaş  scop,  şi  la  deciziunea  Nr. 
12,579/1900  a  preturei. 

Dar  noi  ştim  acum,  care  e  vadiul  procesului  pentru 
treceri,  şi  anume  că  atunci,  când  Episcopia  gr-catolică  voia 
să  ducă  in  rătăcire  Ministerul  cultelor,  procesul  asupra  tre¬ 
cerilor  dela  Ohaba-Forgaciu  —  proces  apelat  de  Episcopia 
Aradului  —  nu  a  fost  decis  final,  nici  până  azi,  nici  la  Mi¬ 
nisterul  unguresc,  unde  zace  de  27  ani,  şi  nici  la  Ministerul 
român  al  cultelor,  căruia  nu  i-a  fost  supus  până  acum  cazul 
spre  judecare.  Judece  acum  oricare  cetitor  cu  bun  simţ. 
cu  ce  temeiuri  se  putea  provoca  episcopia  uniată  la  cele 
două  hotărâri,  ca  la  acte  definitive  şi  ridicate  la  putere  de 
lege,  când  după  acelea  şi  în  aceeaş  cauză  mai  adusese 
pretura  hotărârea  sa  Nr.  8959-1 1901,  apoi  subprefectul  jude¬ 
ţean  şi  comisia  administrativă  judeţeană  alte  trei  hotărâri 
cu  Nr.  2026/1901,  Nr.  6727  1901  şi  Nr.  31,171  1901. 

Intr  adevăr  trebue  să  ţi  steie  mintea  în  loc,  când  vezt 
la  ce  mijloace  nelegale  şi  neruşinate  sunt  în  stare  să  re- 

curgă,  pentru  o  cauză  strâmbă,  agenţii  provocători  dela 
Lugoj,  cari  prin  episcopia  lor  uniată  şi*au  propus  să  des¬ 
fiinţeze  Biserica  ortodoxă  din  Bănat!  Căci  alte  rosturi  nici 
nu  îndeplinesc  ei ! ! 

Dar  aci  se  cere,  de  dragul  informaţiei,  să  mai  adăogăm 
că  părinţii  celor  trei  şcolari  —  pe  cari:  părinţi  şi  copii  — 
îi  pretinde  episcopia  Lugojului  ca  uniaţi,  au  dat  declaraţii 
la  Primăria  comunală,  în  ziua  de  5  Sept.  1927,  că  dânşii 
n'au  trecut  legal  la  uniţi ;  că  se  consideră  de  ortodocşi  şi 
că  doresc,  copiii  lor  pomeniţi  să  fie  catehizaţi  şi  pe  mai 
departe  la  ortodocşi!...1 

Cetitorul  s’a  putut  edifica  din  destul:  ce  fel  de  stări 
sufleteşti  şi  sociale,  jignitoare  neamului  nostru,  se  provoacă 
acolo  unde  s'a  cuibărit  odată  unaţia  şi  unde  ea  operează 
cu  mijloacele  date  acum  de  gol. 

Aceste  mijloace  au  umplut  deja  de  scârbă  şi  pe  unii 
dintre  ceice  s'au  lăsat  ademeniţi  de  uniţi.  De  aceea,  unii 
din  oamenii  cu  bun  simţ  s’au  întors  la  ortodoxie  încă  în 
anii  trecuţi,  iar  alţii  în  zilele  noastre. 

Să  cităm  un  caz  caracteristic.  Ia  luna  Ianuarie  1929, 
fruntaşul  unit  loan  Pan  (Nr.  c.  235J  din  Ohaba-Forgaciu, 
membru  în  consiliul  comunal,  subjude  comunal  şi  epitrop 
unit,  şi-a  făcut  declaraţia  de  întoarcere  la  noi.  cu  toată  fa* 
milia.  Astăzi  el  este  ortodox;  dar  era  şi  de  mai  nainte, 
deoarece  cu  prilegiul  trecerilor  de  odinioară,  nu  figura 
între  aceia  despre  cari  administraţia  ungurească  —  prin 
hotărârile  ei  cunoscute  —  pretindea  că  ar  fi  făcut  treceri 


1  Cu  lipsa  de  îngrijiri  bune,  de  mai  mulţi  ani,  în  ce  priveşte  înre¬ 
gistrarea  şi  chivernisiră  a  actelor  intrate  la  Consistor,  —  chestiunea  ele¬ 
vilor  reclamaţi  dela  Ohaba-Forgaciu  a  fost  fărâmiţată  în  două  dosare:  unul 
s'a  dat  secţiei  bisericeşti,  celalalt  secţiei  culturale  pe  care  o  am’  în  grije 
eu.  Astfel  din  negrija  registraturei  şi  spre  câştigul  uniţilor,  am  lucrat 
doi  referenţi,  în  chip  deosebitor,  fără  a  şti  deolaltă.  Când  am  constatat, 
că  chestiunea  a  fost  tratată,  dela  începutul  conflictului,  de  cătră  secţiunea 
bisericească,  —  am  studiat-o,  după  cum  se  vede.  şi  am  solicitat  [la  Nr, 
4469/1927]  ca  ea  să  revină  Secţiei  bisericeşti,  de  unde  a  pornit  chestiunea. 
Pe  lângă  laturea  istorică  a  chestiunei,  —  am,  prin  acest  studiu,  plăcerea 
de  a  şti  că  am  ajutat,  cât  am  putut  autorităţii  eparhiale  să  ia  demersurile 
administrative  ce-i  revin,  pentru  suprimarea  asaltului  medieval  şi  pentru 
a-şi  apăra  integritatea  turmei  cuvântătoare ! 

legale.  Şi  dacă  a  făcut  „declaraţia"  de  acum  înaintea  ofi¬ 
ţerului  stării  civile,  a  făcut- o,  cum  însuşi  spune,  ca  să  nu 
mai  poată  zice  nimeni  dintre  uniţi,  că  dânsul  mai  e  unit! 

Ei,  şi  ce  să  vezi,  când  s’a  auzit  despre  planul  acestei 
„treceri"  la  „schismatici  ? !“  Ni-o  spune  oficiul  nostru  pa¬ 
rohial  [la  Nr.  392 '1929],  că  până  şi  parlamentari  au  mers 
în  casa  bietului  om,  cu  rugăminţi,  ca  să-l  oprească  dela 
acest  pas.  Spusu-i-s’a  şi  aceea,  că-1  vor  neferici,  deoarece 
şi  „capitlul"  dela  Lugoj  a  aflat  de  lucru  şi  că  i-a  trimis  un 
act  dojenitor ;  să  aibă  grije,  că  cazul  acesta  poate  să  rupă 
şi  pe  al[ii  dela  unire,  şi  să  bage  seamă,  că-i  aşteaptă  ur¬ 
mări  grave ! 

Dar  omul  lui  Dumnezeu  nu  s’a  temut  de  aceste  ame¬ 
ninţări  ;  şi  astăzi,  avem  la  Ohaba-Forgaciu  mai  mulţi  orto¬ 
docşi,  cu  o  familie  de  şase  membri!  Să  le  dea  Dumnezeu 
tot  binele,  deoarece  dânşii  arată  singura  cale,  pe  care  poate 
să  înceteze  ruginea  desbinării  religioase  între  Români! 

Cunoaştem,  aşadar,  acum  mijloacele  cu  cari  s’a  lucrat 
la  Ohaba-Forgaciu  —  ca  în  tot  locul  în  Banat  şi  aiurea  — 
pentru  a  introduce  zarva  „uniaturei"  în  satele  noastre. 
Intre  aceste  mijloace  a  figurat  şi  banul:  nu  numai  cel  al 
fondurilor  catolice  şi  al  statului  ungar,  care  a  făcut  pe  „pa¬ 
tronul"  acestei  desbinări  româneşti,  1 2  ci  şi  banca  « Poporul « 
înfiinţată  şi  susţinută  la  Lugoj,  de  uniţi,  şi  cu  scopuri  pro- 
zelistice.  Pentru  a  dovedi  şi  acest  lucru  vom  cita  dintr’o 
broşură, 51  ce  n’a  fost  combătută  şi  care  pleacă  dela  o  ca¬ 
racterizare  favorabilă  de  altfel  despre  înaintaşii  de  odi¬ 
nioară  ai  uniţilor  de  azi: 

„Precum  vedem,  bărbaţii  cei  dintâi  ai  unirei  au  fost 
oameni  idealişti,  *  răspânditori  de  lumină,  însă  cei  din  urmă 
[de  azi],  epigonii  materialişti.  cari  altă  preocupare  nu  au 
decât  ca  sub  masca  naţională  să  facă  cel  mai  urgisit  pro- 

1  Am  dat  de  gol  aceasta  politică  ungurească  mai  ales  în  lucrarea 
mea  din  urmă  despre  «Patronatul  eclesiastic  ungar»  (de  peste  200  pagini], 
cu  deosebită  considerare  la  Bănat 

2  Dr.  Constantin  Manea :  Democraţie  denaturată.  Bucureşti  1922.  pag. 

12-ia 

*  Noi  ne  îndoim  şi  de  aceasta.  S'au  lăpedat  de  cele  sufleteşti  pentruca 
să  câştige  favoruri  şi  drepturi  lumeşti ! 

zelitism.  Cei  mai  incarnaţi  şi  agresivi  dintre  ei  sunt  în  eparhia 
Lugojului.  Băncile  lor  numai  şi  numai  acest  scop  îl  servesc. 
Metoda  de  a  prinde  în  cursă  câte  un  suflet  rătăcit  de  altă 
credinţă  este  de  tot  inchizitorie  şi  iezuitică.  In  eparhia  Lu¬ 
gojului,  de  unde  am  eu  date  abundente,  au  ruinat  înainte  cu 
20—30  ani  sate  întregi.  S’a  început  o  vânătoare  după  acei 
plugari,  ale  căror  averi  erau  peste  valoarea  lor  reală  însăr¬ 
cinate.  Rescumpărau  câte-o  pretenţiune  a  debitorului  şi  îi 
scoteau  averea  la  licitaţie.  De  obiceiu  banca  lor  cumpăra 
averea  şi  după  aceea  o  oferea  iarăşi  fostului  proprietar,  însă 
cu  condiţia  de  a  trece  la  unire.  Aceste  nu  sunt  simple  afir¬ 
mări,  ci  fapte  şi  adevăruri  curate,  pe  cari  ori  când  le  pot 
dovedi,  pentrucă  şi  eu,  cu  mulţi  alţii,  suntem  victima  lor. 
Când  cineva  a  ajuns  în  ghiarele  lor,  atunci  tigrul  care  are 
multe  calităţi  şi  dibăcie  de  a-şi  sugruma  prada;...  acest 
tigru  este  întrecut  de  maffia  unită  în  a-şi  sugruma  şi  aca¬ 
para  prada..." 

Iată,  aşa  se  întâlnesc,  în  gândul  lor,  aceia  cari  măr¬ 
turisesc  cumpărare  de  suflete :  advocatul  Dr.  Const.  Manea 
dela  Bucureşti,  cu  Donosie  şi  Nicolae  Cherlea  din  Ohaba- 
Forgaciu,  cari  destăinuiau  operaţiile  băncii  „Poporul",  — 
lucru  pe  care-I  confirmă  şi  răposatul  nostru  protopop  Dr. 
<3h.  Popoviciu  dela  Lugoj,  dela  care  am  două  scrisori,  tri¬ 
mise  pe  vremuri  referentului  bisericesc  dela  Arad,  afir¬ 
mând  acelaş  târg  spurcat,  de  suflete  ! . . . 

*  Dar  să  nu  se  creadă  cumva,  că  uneltirile  episcopiei 
gr. -cat.  dela  Lugoj  se  restrâng  la  cât  am  spus  numai.  Ea 
mu  s'a  dat  înapoi  nici  dela  alte  mijloace  de  a  ascunde  ade¬ 
vărul,  pfentruca  astfel  să  profite  dânsa,  fie  şi  pe  cale 
imorală.  Iată  şi  dovezile  afirmaţiunii  noastre : 

învăţatul  profesor  universitar  Gh.  Bogdan-Duică  dela 
Cluj,  ca  senator,  a  dat  de  gol,  în  Senat,  la  discuţiile  asupra 
legii  Cultelor  din  primăvara  trecută  (1928).  multe  din  apu¬ 
căturile  lor.  Intre  altele  a  dovedit,  cum  din  cancelaria  epi¬ 
scopiei  gr.-catolice  dela  Lugoj  şi  în  numele  episcopului,  în¬ 
văţa  un  canonic  (Dr.  Nicolae  Brînzeu]  pe  un  preot,  să  deie 
Ministeriului  cultelor  date  statistice  mincinoase  despre  nu¬ 
mărul  sufletelor,  pentrucă  în  acest  chip  să  se  exopereze 
^ajutor  de  stat  preotului  fără  turmă.  E  cazul  preotului  gr.- 

catolic  Linţia  dela  Jitiu,  unde  d’abia  ar  exista  130  gr.-ca- 
tolici.  în  loc  de  300,  cât  se  cere  pentru  a  se  da  subvenţie 
de  stat. 

Statistica  mincinoasă  a  episcopiei  Lugojului  am  des¬ 
cusut-o  şi  eu,  cu  prilejul  discuţiilor  din  Senat.  Am  afirmat 
atunci,  pe  baza  probelor  oficiale  ce  le  am  dala  primăriile 
comunale,  că  episcopia  din  Lugoj  —  când  a  arătat  Mini¬ 
sterului  cultelor,  că  are  în  cuprinsul  Banatului  şi  în  judeţul 
Aradului  37,564  suflete  —  a  exagerat,  pentrucă  ar  avea 
numai  cel  mult  29,817  suflete.  Deci  şi-a  sporit  numărul 
credincioşilor,  în  mod  măiestrit,  numai  pe  teritorul  banatic, 
cu  7751  suflete. 

Am  arătat  un  exemplu,  cazul  concret,  că  în  filiile  pa¬ 
rohiei  uniate  Belinţ  în  care  se  pretindea  prin  scrisoarea 
Nr.  1744/1923  a  însuşi  episcopului  dela  Lugoj,  că  ar  exista 
42  suflete  unite,  erau  numai  10  suElete.  Am  arătat  că  în 
filiile,  9  la  număr,  ale  parohiei  Zăbran,  uniţii  spun  că  au  316 
gr.-catolici,  după  statistica  trimisă  de  episcopie  la  Mini- 
steriu,  —  dar  după  dovezile  mele,  în  7  din  filii  nu  era  Dici 
un  gr.-catolic,  iar  în  restul  de  două  filii  erau  d’abia  20 
suflete  de  uniaţi. 

[Va  urma]  Dr.  G.  Ciuhandu. 

P.  S.  Grigorie  Botoşăneanu:  Cuvântări  ocazionala, 
Chişinău  1928,  Preţul  50  lei.  Titlul  lucrării  este  prea  mo¬ 
dest  dacă  ne  gândim  la  bogăţia  de  idei  şi  la  belşugul  de 
simţire  creştinească  al  celor  30  de  cuvântări,  pe  care 
vrednicul  vicar  al  Mitropoliei  Moldovei,  le- a  rostit  cu  pri¬ 
lejul  diferitelor  comemoraţii  şi  festivităţi.  Noi  o  recomandăm 
cu  toată  căldura  preoţilor  şi  studenţilor  teologi,  încredin¬ 
ţaţi  că  nu  vor  avea  decât  câştig  duhovnicesc  din  citirea 
şi  meditarea  cuprinsului  ei. 

* 

Econ.  A.  C.  Cosma :  Biblia  şi  ştiinţa,  Adjud,  1929. 
Preţul  20  Lei.  Lucrarea  neobositului  şi  râvnitorului  apostol,, 
care  este  Păr.  Cosma,  cuprinde  20  de  meditaţii  de-o  ne- 
bânuită  putere  de  sugestie  în  legătură  cu  valoarea  de 
orientare  spirituală  a  vieţii  omeneşti  a  Sfintei  Scripturi. 

A  le  rezuma  înseamnă  a  Ie  scădea  frumuseţea  şi. 

vioiciunea  originală.  Cartea  se  cere  studiată  cu  răgaz  şi 
mai  ales  asimilată  spiritual. 

* 

Diac .  Al.  N.  Constantin  eseu  :  Budismul  şi  creştinismul. 

Preţul  35  Lei  şi  Biblie  şi  ştiinţă.  Preţul  25  Lei.  ’ 

Două  studii  datorite  cunoscutului  scriitor  bisericesc. 
Păr.  Diacon  A.  Constantin  eseu,  profesor  la  Seminarul  Cen¬ 
tral  din  Bucureşti  şi  care  vor  putea  fi  cu  mult  folos  citite 
de  profesori,  preoţi  şi  studenţi. 

* 

Dr.  Victor  N.  Popescu :  Cauzele  conflictului  politic 
între  Biserica  creştină  si  Statul  roman  sub  împăraţii 
Severi.  (193 — 235).  Voi.  L  Bucureşti  1929.  Preţul  120  Lei. 

Lucrarea  dîui  Dr.  Victor  Popescu  este  rezultatul  unor 
studii  îndelungate  şi  obositoare,  de  pe  urma  cărora,  însă, 
azi,  autorul  culege  laurii  unei  legitime  biruinţe. 

Prezentată  ca  teză  de  doctorat  în  teologie  la  Univer¬ 
sitatea  din  Bucureşti,  lucrarea  a  fost  apreciată  atât  de 
elogios  — încât  dl  V.  Popescu  poate  fi  mândru  şi  de  munca 
sa,  dar  şi  de  preţuirea  profesorilor  săi. 

Redactor  al  Rev.  «logos»,  dl  V.  Popescu  este  una 
din  valorile  reale  ale  Bisericii  noastre  şi  noi  îl  dorim  cât 
mai  grabnic  aşezat  la  locul  care  i  se  cuvine,  pentru  a  fi 
lumină  aşezată  pe  culmi  pentru  suişurile  tuturor  celor  ce 
sunt  însufleţiţi  de  idealul  spiritualităţii  creştine. 

Jertfă  de  seară  —  meditaţii,  prin  care  Dsa  s‘a  remarcat 
ca  un  talent  excepţional  în  adâncirea  tainelor  sufletu'ui 
omenesc  transfigurat  de  Sf.  Evanghelie,  ni  l-a  făcut  cuno¬ 
scut  tuturor  şi  ni  l-au  impus  aprecierii  noastre. 

Recomandăm  lucrarea  dlui  Dr.  V.  Popescu  tuturor 
celor  ce  doresc  să  aprofundeze  una  din  problemele  cari 
au  agitat  mai  pasionant  societatea  romană  în  răstimpul 
dela  193  Ia  235  în  deosebi,  preoţilor,  profesorilor  şi  stu¬ 
denţilor  teologi. 

Gala  Galaction :  Caligraful  Tertiu.  Adevăr  şi  închipuire. 

Preţul  90  Lei.  12  flori  răsărite  din  brazda  vie  şi  bogată 
a  unui  suf  et  închinat  frumuseţii  celei  vecinice.  Mireasma 
lor  ne  umple  inima  de  negrăită  bucurie  şi  desfătare.  Cu¬ 
noscut  îndeajuns  tuturor,  părintele  Gala  Galaction,  nu  mai 
are  nevoie  de  recomandarea  noastră.  însemnând  în  acest 
loc  numai  apariţia  lucrării  sale,  ne  am  făcut  datoria.  Cititorii 
nu  vor  lipsi  dela  a  lor. 

* 

Raze  de  lumină,  Rev.  studenţilor  în  teologie  din  Bu¬ 
cureşti.  Anul  I.  Nr.  1.  Abon.  pe  1  an  140  Lei.  Admim 
Secretariatul  Facultăţii  de  Teologie  din  Bucureşti. 

Cu  raze  din  lumina  sfântă  a  transfigurării  de  pe  Tabor 
ne  vine  revista  plină  de  suflet  şi  idealism  a  studenţimii 
noastre  teologice  din  Bucureşti  şi  noi  o  salutăm  ca  înce¬ 
putul  primăverii  noastre  spirituale.  Cuvântul  lămuritor  al 
distinşilor  profesori  cu  care  se  deschide  revista  e  un  program 
şi  o  chemare.  „Teologul  nu  este  un  simplu  profesionist,  un 
om  cu  o  carieră,  ci  unul  cu  o  misiune  în  lumea  noastră  — 
dincolo  de  concepţia  curentă  a  datoriei  de  program  trebue 
să  dorim  la  el  concepţia  ideală  a  datoriei  de  conştiinţă  — 
este  necesar  ca  studenţii  teologi  să  privească  şi  dincolo 
de  cursuri  secolul  şi  să-i  înţeleagă  nevoile,  pentru  a  le  co¬ 
respunde.  E  necesar  să  facă  de  azi  practica  lucrului  de 
mâine  şi  e  bine  că,  încep  prin  a-şi  vorbi  lor  înşişi.  La 
această  faptă  bună  credem  că  se  vor  simţi  chemaţi  nu 
numai  studenţii  facultăţii  de  teologie  din  Bucureşti  ci  şi  ai 
celorlalte  două  facultăţi  şi  ai  academiilor  teologice.  Cama¬ 
razi  din  aceiaşi  oaste,  e  bine  ca  ei  să-şi  strângă  rândurile 
şi  să  se  ştie  mai  apropiaţi  sufleteşte,  rămânând  aşa  pe 
viaţă.  Revista  aceasta  vine  să  facă  dovadă  că  studenţii 
.teologi  se  angajează  de  bună  voie  în  via  Domnului,  fără 
a  aştepta  nevoia  ceasului  din  urmă“  (Cuvânt  înainte  de  Pr. 
P.  Vintilescu  şi  T.  M.  Popescu,  profesori  la  Fac.  de  Teol 
din  Bucureşti]. 

Studenţii  Academiilor  noastre  îşi  înţeleg,  credem,  da¬ 
toria:  să  colaboreze  şi  să  ajute  apariţia  „razelor  de  lu¬ 
mină"  cu  abonamentul  lor. 

Felicitând  din  tot  sufletul  pe  vrednicii  iniţiatori  ai  re¬ 
vistei,  le  urăm  izbândă  deplină  în  noua  şi  generoasa  lor 
activitate  spirituală.  Prot  Dr,  Gr.  Cristescu. 

CRONICA. 


Conferinţă  preoţească  ortodoxă  română  în  Cleve* 
land-Ohio.  Avem  bucuria  de  a  afla  şi  de  a  vesti  cetito¬ 
rilor  noştri,  că  delegatul  L  P.  S.  nostru  Părinte  Mitropolit 
Nicolae,  P.  C.  Sa  păr.  Trandafir  Scorobeţiu,  consilierul  arhi- 
episcopesc  dela  Sibiu,  în  zilele  de  30  şi  31  Ianuarie  cor. 
a  întrunit  în  conferinţă  pe  toţi  preoţii  noştri  din  Ame¬ 
rica,  în  oraşul  Cleveland. 

După  o  frumoasă  cuvântare  de  deschidere  a  părin¬ 
telui  Scorobeţiu  din  care  reţinem  suprinzătoarea  constatare, 
că  nici  în  America  progresul  tehnic  şi  economic-financiar 
nu  însamnă  şi  un  progres  religios-moral  şi  că  biserica 
noastră  de  acolo  e  o  grădină  fără  gard,  că  îngrijitorii  ei 
duc  o  viaţă  amărîtă,  că  „viitorul  rezervă  lupte  şi  generaţiile 
viitoare  sunt  ameninţate  să- şi  piardă  limba,  ajungând  numai 

credinţa  ortodoxă  să  rămâie  cel  mai  preţios  talisman  şi 
semnul  distinctiv  al  obârşiei  lor“,  —  conferinţa  discută  mai 
multe  rapoarte  şi  referate  ale  preoţilor  şi  drept  hotărîre 
finală  redactează  votează  şi  semnează  unanim  următoarea 
declaraţie,  care  având  caracter  de  document  istoric  o  re¬ 
producem  întreagă: 

„Preoţimea  ortodoxă  română  din  Statele  Unite  ale 
Americei  de  Nord,  întrunită  în  conferinţa  preoţească  în 
zilele  de  30  şi  31  Ianuarie  A.  D.  1929,  în  oraşul  Cle- 
veland,  Ohio,  cu  unanimitate  declară  solemn: 

1.  —  Recunoaşte  autoritatea,  canonică,  ierarhică  şi 
disciplinară  a  Sf.  Sinod  a  României,  reprezentată  prin 
delegatul,  lui  I.  P.  S.  Sa  Mitropolitul  Ardealului  Dr.  Nicolae 
Bălan ; 

2.  —  In  privinţa  organizării  Bisericii  ortodoxe  române, 
dă  delegatului  Sf.  Sinod,  Prea  Cucerniciei  Sale  părintelui 
Trandafir  Scor obeţiu,  tot  concursul,  ca  organizarea  bisericei 
acesteia  să  se  facă  conform  prevederilor  canoanelor  Bise¬ 
ricei  noastre  şi  se  va  conforma  îndrumărilor  date  de  acest 
delegat ; 

3.  —  In  schimbul  raportului  în  acţiunea  aceasta  preo¬ 
ţimea  cere,  ca  în  cazuri  de  conflict  între  ea  şi  parohii  să 
i  se  acorde  pe  deplin  raportul  şi  scutul  autorităţii  sub  ordi¬ 
nele  căreia  se  pune; 

4.  —  Pentru  o  acţiune  solidară  şi  cu  rezultat,  preo¬ 
ţimea  se  declară  de  constituită  cu  ziua  de  azi  în  o  aso¬ 
ciaţie  misionară  sub  autoritatea  Sf.  Sinod  şi  a  delegatului 
acestuia  L  P.  S.  Dr.  Nicolae  Bălan,  împărţindu-se  în  6  cercuri 
religioase,  şi  anume: 

a)  —  Cercul  Bar  vel  cu  parohiile:  Youngstown,  Niles, 
Warren,  Martins  Ferry,  Ellwood  City,  Erie,  Whitman  şi 
Farrell; 

b)  —  Cercul  Chicago  cu  parohiile:  Indiana  Harbor, 
Gary,  Indianopolis,  Terre  Haule,  Cincinnati  şi  Chicago; 

c)  —  Cercul  New-  York  cu  parohiile ;  Mt.  Union,  Phila¬ 
delphia,  Buffalo,  Roebling,  Southbridge,  Woonsocket  şi 
Bridgeport ;  . 

d)  —  Cercul  St.  Paul  cu  parohiile :  So,  St.  Paul,  Omaha 
şi  St.  Paul; 

e)  —  Cercul  Detroit  cu  parohiile:  Detroit  (2]  şi  toate 
parohiile  din  Canada. 

Ne  exprimăm  dorinţa,  de-a  pleca  dela  această  con¬ 
ferinţă  organizaţi  cu  un  for  de  conducere  al  acestei  aso¬ 
ciaţii,  căruia  să  putem  să  ne  adresăm  pentru  orice  even¬ 
tuale  informaţiuni. 

Prin  organizarea  aceasta  înţelegem  organizarea  acti¬ 
vităţii  noastre  care  cuprinde  între  altele: 

a)  —  Şcoala  catehetică, 

b)  —  Cursurile  biblice  pentru  adulţi, 

c)  —  Organizarea  tineretului, 

d)  —  Organizarea  şi  sprijinirea  a  ctivităţii  tuturor  orga* 
nizaţiilor  cu  caracter  religios,  cultural  şi  naţional. 

Chestiunea  organizării  Bisericei  cade  în  competinţa 
Congresului  tuturor  parohiilor  noastre  ortodoxe,  care  se 
va  face  la  timpul  său,  având  asigurarea  forurilor  noastre 
superioare  bisericeşti,  că  chestiunea  Patrimoniului  rămâne 
şi  pe  mai  departe  în  grija  fiecărei  parohii  singuratice,  insti- 
tuindu-se  bine  înţeles  din  partea  Congresului  de  organizare 
un  organ  de  Control  al  administrării  averilor  bisericeşti. 

5.  —  întrucât  unul  sau  altul  din  clerul  misionar  din 
America  de  Nord  ar  avea  eventual  legături  administrative 
sau  canonice  cu  vre-un  Arhiereu  din  America,  acestea 
legături  încetează  cu  ziua  de  azi  şi  se  recunosc  numai 
legăturile  cu  Ierarhia  canonică  a  Sf.  noastre  Biserici  din 
patria  veche,  România,  cu  Şf.  Sinod  al  României  şi  cu  de¬ 
legatul  lui,  I.  P.  S.  Sa  Mitropolitul  Dr.  Nicolae \  Bălan  al 
Ardealului,  care  are  jurisdicţiunea  asupra  Bisericei  şi 
credincioşilor  ei  din  Statele  Unite  ale  Americei  de  Nora. 

Aceste  declaraţiuni  ne  obligăm  fiecare  a  le  aduce  la 
cunoştinţa  credincioşilor  noştri,  ca  şi  ei  să  Ie  respecteze 
împreună  cu  noi. 

Dat  în  Cleveland,  O.,  la  31  Ianuarie  A.  D.  1929“. 

* 

Declaraţia  a  fost  semnată  de  următorii  preoţii:  Oct. 
Mureşan,  A.  Moldovan,  G.  Popa,  V.  Faur,  I.  Stănilă,  A. 
Reu,  I.  Truţia,  T.  Demian,  I.  Popovici,  S.  Mihălţean,  T. 
Birău,  P.  Crăciun,  A.  Bogioacă,  E.  Ghenie,  N.  Mihai,  Şt. 
Oprean  şi  Ilie  Pop. 

Vreau  să  întoarcă  vremurile!  Fiindcă  am  intrat  pe 
tărâmul  documentelor,  ştirea  de  mai  jos  încă  poate  con¬ 
stitui  un  document  despre  forţele  „vitale"  şi  realizatoare 
de  progres  ale  unei  biserici,  care  a  monopolizat  progresul 
faţă  de  „împietrită"  biserică  ortodoxă.  O  luăm  din  „Tel. 
Român". 

In  1924  preotul  greco-catolic  din  Drăguş,  jud.  Făgăraş, 
întovărăşit  de  tot  poporul  său,  luând  praporii,  sf.  potir,  sf. 
antimis,  sf.  evanghelie  şi  sfintele  icoane,  în  sunetul  clopo¬ 
telor  ambelor  biserici  pleacă  din  biserica  unită  şi  se  în¬ 
toarce  la  biserica  ortodoxă,  dela  care  i-a  fost  smuls  acum 
vre-o  200  de  ani  tunurile  generalului  Bucow,  care  „trata” 
pe  ortodocşi  cu  ghiulele,  nevrând  aceştia  să  înţeleagă  dra¬ 
gostea  cea  mare  a  Curţii  împărăteşti  din  Viena  şi  bine¬ 
facerile  catolicismului  politic. 

Tot  poporul  din  Drăguş  s’a  bucurat  cu  nespusă  bu¬ 
curie,  şi  ne  mai  rămânând  în  comună  nici  un  greco-catolic, 
parohia  unită  s’a  desfiinţat  dela- sine  şi  biserica  s’a  încuiat. 

La  2  Martie  1929  preotul  nostru  ortodox,  fostul  preot 
unit  de  acolo,  primeşte  veste  dela  preotul  unit  din  Viştea- 
de-jos,  Nicolae  Şandru,  că  e  numit  administrator  parohial 
interimat  al  parohiei  greco-catolice  din  jDrăguş,  de  cătră 
mitropolitul  Blajului,  şi  pretinde  să-i  restitue  lucrurile,  pe 
cari  biserica  ortodoxă  ie-a  primit  dela  cea  unită,  fiindcă 
în  3  Martie  cor.  vrea  să  ţină  liturgie  în  Drăguş.  La  3 
Martie  cor.,  ora  10'/t  n.  Şandru  „descinde"  în  primărie, 
cerând  prin  telefon  dlui  prefect  să  ordone  primarului  a-i 
sta  la  dispoziţie,  însoţindu-1  şi  asistând  la  toate  actele  Iui. 
Prefectura  ordonă  cele  cerute  prin  graiul  preotului  Şandru, 
adăogând,  că  dacă  puterea  primarului  nu  e  de  ajuns,  se  va 
deplasa  însuş  prefectul  pentru  a  susţinea  ordinea.  —  Preotul 
Şandru,  însoţit  de  2  cântăreţi  din  I Viştea  strică  lăcatul  uşei 
bisericii,  foste  unite,  şi  face  serviciu. 

Nimeni  din  sat  însă  n’a  luat  parte  la  serviciul  oficiat 
sub  duhul  stricătorului  de  lăcate  lumeşti,  cu  toatecă  preotul 
s'a  făcut  luntre  punte  să  ademenească  măcar  pe  unul'  Căci 
oprise  lumea  în"  drum.  spunându-le  „că  astăzi  nu  mai  sunt 
ortodocşii  la  putere  [?],  astăzi  avem  un  guvern  unit,  care 
protejează  bisericile  unite,  dându-le  bani  şi  sesii,  că  şi 
celorce  vor  fi  uniţi  le  împărţeşte  pământ,  că  Sf.  sa  are  de 
nănaş  pe  dl  Dobrescu  dela  domenii’'. 

Văzând,  că  nimeni  n'a  dat  ascultare  făgăduielilor  lui 
promiţătoare  de  atâta  progres  religios-moral,  după  săvâr¬ 
şirea  slujbei  a  mai  stat  2  ore  în  biserică  aşteptând  un  corb 
alb.  Ne  venind,  a  ieşit  iară  la  oameni,  spunându-le,  că  se 
va  instala  preot  la  ei  şi  la  instalare  va  veni  şi  prefectul, 
care  va  înţărl  şi  din  partea  sa,  că  ceeace  le  făgăduieşte 
se  va  împlini. 

La  acestea,  toţi  credincioşii  uniţi  au  dat  o  declaraţie 
şi  au  semnat-o  în  faţa  autorităţilor,  că  ei  n’au  chemat  şi 
nu  ştiu  nimic  de  ceeace  a  făcut  şi  face  preotul  Şandru  şi 
că  ei  nu  se  mai  întorc  ia  biserica  unită. 

Stricare  de  lăcate,  primar,  prefect,  făgăduieli  late  şi 
umflate  sunt  argumentele  de  convertire  ale  bisericii  unite 
şi  ne  bucurăm  că  e  consecventă.  Aşa  a  fost  dela  1700 
până  la  1850,  aşa  şi  dela  1918  încoace,  intervenind  un 
armistiţiu  cu  urcarea  pe  scaun  a  marelui  arhiereu  Şaguna, 
sub  care  uniţii  au  trăit  înnăduşiţi  în  ce  priveşte  „puterea" 
de  convertire. 

Noi  le  poftim  să  continue,  deşi  un  valoros  membru  al 
bisericii  lor  a  spus  că  „numai  boul  e  consecvent".  „Stă- 

ruinţa  gân foaie  fierul".  Nu  înţelegem  „legalitatea"  din  care 
se  face  atâta  paradă...  de  vorbe. 

Cum  vedeţi,  nu  cerem  să  se  ia  măsuri. 

* 

Episcopiile  Maramureşului.  Şi  când  biserica  orto¬ 
doxă  este  atâta  de  agresivă,  evident  că  uniţii  trebue  să 
tremure.  Şi  cum  n’ar  tremura,  dacă  pe  întreg  pământul 
Ardealului  istoria  numai  lor  le  ţine  parte  şi  le  aă  dreptate. 

N’au  întemeiat  ei  Dacia  Iui  Traian  ?  Nu  la  propunerea 
Blajului  a  ridicat  Roma  Columna  lui  Traian?  Nu  ei  ne-au 
condus,  de  când  strămoşii  noştri  au  fost  strămutaţi  aici  de 
pe  câmpiile  arse  ale  Siriei,  ale  Pontului  şi  ale  Macodoniei  ? 
Nu  ei  au  întemeiat  şi  voivodatele  ardelene,  ei  şi  episcopia 
Perilor  din  Maramurăş? 

Prin  urmare  cu  drept  cuvânt  „Unirea"  în  numărul  9 
dela  2  Martie,  trebue  să  se  arate  îngrijorată  de  tendinţa 
de  prozelitism  a  bisericii  ortodoxe.  Preasfintitul  Ioan  al 
Clujului  şi  Sfântul  Sinod  ar  trebui  arşi  pe  rug  fiindcă  a  lor 
e  opera  de  a  reînfiinţa  o  episcopie  ortodoxă' îa  Maramurăş, 
dupăcum  afirmă  „Unirea".  Dar  cum  trăim  în  secolul  al 
20-lea,  nu  al  16-lea,  nu  mai  poate  recurge  decât  la  insi¬ 
nuare.  De  aceea  episcopia  unită  e  indispensabil  necesară, 
fiindcă  o  prevede  Concordatul  şi  fiindcă  o  episcopie  unită 
nu  este  iertat  să  aibă  mai  mult  de  300,000  suflete,  dar  cea 
ortodoxă  se  înfiinţează  ca  preţ  al  tăcerii  prudente  Ia  rati¬ 
ficarea  concordatului .. 

Dar  mai  cuminte  e  să  reproducem  textual  din  citatul 
monitor  blăjean" : 

„Nu  ştim,  care  este  părerea  guvernului  în  această  che¬ 
stiune,  dar  faptul  că  a  putut  fi  adusă  pe  tapet  în  forma 
unei  hotărâri  sinodale  concrete,  ne  dă  de  gândit.  Unii  spun 
chiar,  că  acesta  ar  fi  preţul  de  răscumpărare  a  « tăcerii  pru¬ 
dente*  in  jurul  ratificării  apropiate  a  Concordatului,  la  care 
s’ar  fi  angajat,  în  schimb,  conducătorii  ortodoxiei. 

Noi  socotim  acest  lucru  drept  un  adevărat  târg  de  con¬ 
ştiinţe  şi  refuzăm  a  crede,  că  actualul  guvern  ar  fi  capabil 
sâ-l  facă.  Dar,  oricum  ar  fi,  găsim  că  e  bine  să  se  ştie 
că  biserica  noastră  priveşte  cu  îngrijorare  patriotică  la  o 
eventuală  înfiinţare  a  unei  episcopii  ortodoxe  în  Maramureş, 
'  fiind  convinsă  că,  prin  inevitabilele  frământări  religioase 
ce  va  produce,  ea  nu  va  putea  servi  interesele  bineprice- 
pute  ale  ţării" 

Hotărât.  Punând  alăturea  trecutul  şi  consecvenţa  bise¬ 
ricii  unite,  confirmat  şi  prin  recentul  caz  dela  Drăguş,  Blajul 
şi  unaţia  trebue  să  se  teamă! 

Cât  priveşte  concordatul,  fie  siguri,  că  de  cumva  se 
va  ratifica,  ceeace  nu  ne  încumetăm  a  crede,  mai  avem  de 
spus  câte  ceva  şi  în  cursul  ratificării  şi  după. 


